text:
Su 2014 DMC Online DJ Championship
Ocannu puru si fait su 2014 DMC Online Dj Championship, forsis sa prus batalla manna de digeis in s'arretza. Is digeis de totu su mundu ant a podi participai intreghendi unu scioru insoru de duus minutus bia Youtube, est a nai sa democratzia sintzilla! Sa giuria? Totu is chi ant ddus castiai ant a podi votai de su giassu de su DMC (unu votu sceti po dònnia digei chi s'at a praxi). Imoi seus a su primu giru; a s'acabu de totu su tretu su bincidori at a tenni s'onori de si-dda podi gherrai cun totu is bincidoris de is DMC natzionalis a sa batalla finali mondiali chi s'at a fai in s'atòngiu. Nosu siguramenti no eus a participai ca si praxit a scriri e a biri vìdius ma no a fai sbianchimentu! In Sardìnnia gei nci-nd'at de digeis giòvunus e bravus... spereus chi si-dda tentint e chi amostint, cun is tènnicas de scarràfiu e de giogulamentu insoru, chi innoi puru nci at genti bona meda.
Jon1st (UK) bincit sa de tres „DMC Online DJ Championships“
Ocannu puru sa DMC at fatu sa batalla in s'arretza e donau visibilidadi a unu sciacumannu de digeis de dònnia parti de su mundu (Brasili, Cile, ecc.) ma, a s'acabu, s'Europa nd'at bogau su campioni nou. In su 2012 fiat stètiu su franzesu Fong Fong a binci ma ocannu sa Franza pìgat su de noi postus sceti cun Dj Groove Sparkz (stilosu meda cun is scarràfius e pretzisu meda ma su scioru cosa sua, a s'acabu, est stètiu unu pogheddu "bambu" e chena de naturali); s'Arrènniu Uniu, invecis, bìncit cun Jon1st (scioru lìmpiu, unas cantu tènnicas friscas, scioberu musicali modernu-eletrònicu ma de cussus chi no ti-nd'arroscis apustis de binti segundus!) e pìgat su de tres (Ritchie Ruftone) e su de seti (Dj Rasp) postus puru. A su segundu postu agataus s'amigu canadesu Dj Vekked (chi ddi eus fatu unu pregontu in su mesi de Gennàrgiu), campioni 2012 IDA Technical e DMC Supremacy. Innoi is classìficas finalis cun is avotus de is giugis e de su pùblicu (Jon1st at bintu totu e duas, craramenti) e bosi cumbidu a ddas acarai e a fai unus cantu de arrexonamentus:
http://dmcdjonline.com/video.php?t=results
Imoi a Dj Jon1st ddi tòcat a batallai a sa finali mondiali DMC su 5 de su mesi de ladàmini a s'Indig02 de Londra!
Pregontus: Dj Vekked (IDA 2012 Technical e DMC 2012 Supremacy champion)
Piciocus, no si perdeus in girus de fueddus longus! Unas cantu cidas a oi eus fatu unu bellu pregontu a Jake "Dj Vekked", unu digei chi in su 2012 at bintu de totu e de prus (IDA, DMC Supremacy...); est stètiu simpàticu e disponìbili meda e ddi torraus gràtzias sperendi chi, in su 2013 puru, at a binci batallas e at a nosi arregalai unu montoni de scarràfius, sciorus e mùsica de gosai. Insa', labai su pregontu:
1 – SU DIGEI: Diferèntzias intra de DMC e IDA: tènnicas, giugis, arrègulas, etc.. Cali est sa mellus batalla?
R – VEKKED: Po s'IDA tenis abisòngiu de prus materiali, e su formau est prus difìtzili. Sa bogadura est sa prus parti “tostada” de sa batalla e su formau: de 13 personis 4 ndi àndant a sa mesu-finali. In prus, a dònnia torrada, depis scarrafiai/fai giogulamentus e no podis passai chena de unu de custus. Sa cumpetitzioni a 6 minùtus de su DMC est prus difìtzili ma s'IDA est unu pogheddu prus forti de su DMC Supremacy e prus dèbili de su DMC 6 minùtus. Mi praxit unu pogheddu de prus s'acontèssiu e s'impostatzioni de s'IDA, est stètiu stravanau ca su team de s'IDA fait funtzionai totu lisu... no ddoi at cansàntziu po apariciai totu. Su parri miu est chi imoi su DMC siat sa prus batalla difìtzili poita ca est sa prus antiga e atinat prus natzionis ma s'IDA tenit unu benidori luxenti diaderus, deu incoru a dònnia digei a circai de nci intrai. S'IDA est stètia sa mellus sperièntzia mia de digei chena de dudas.
2 – SU DIGEI: Digeis canadesus: A-Trak, Dopey, Lil' Jazz... cali de issus t'at donau ispiratzioni?
R – VEKKED: Mah, càstia... medas. Seu stètiu ispirau meda de is digeis canadesus. Nci-ndi funt medas bravus diaderus, e unu tanti de issus no est connotu meda. Po sa prusparti seu stètiu ispirau de: Turnstylez (D-Scratch, Lil' Jaz, DJ Grouch), DJ Brace, Wundrkut, Shub, A-Trak, Jr. Flo, M-Rock, Jooce, Pump, Drastik, Kid Koala, DJ Mana. Totu custus piciocus funt bravus diaderus e medas de issus funt sutapretziaus... medas digei canadesus no tenint sa matessi pubricidadi de-i cussus americanus.
3 – SU DIGEI: Chistionendi de tennologia, apu biu chi umperas Serato cun su RANE 62. Ita ndi pensas de custu micser? E cali arrecumandas che a scèberu? Giai ddu scis chi su 62 costat meda!
R – VEKKED: Imoi su 62 est su micser chi prefèrgiu. Mi praxit a tenni Serato/DVS integrau aìnturu de su micser impari a is controllus. Nomi praxit a tocai my tragaditzu in su mentris de su cuncertu chi no depu. Duncas, po custa tenta, is Rane 62 e 57 mius funt is chi m'agradant. Su Z2 e su Vestax Pro IV parrint togus comenti a ainas “no Rane”. Po su chi pertocat is micsers chena de DVS prefèrgiu su Vestax 08 cun Innofaders po scarrafiai.
4 – SU DIGEI: Pròssimu tentas: batallas, discus, produsiduras, cuncertus, pàsiu...
R – VEKKED: Bollu a batallai ancoras, no m'intendu giai “spaciau”. Forsis seu lòmpiu a su 75% de su potentziali cosa mia. Pensu chi, in is duus annus benidoris, apu a ndi benni a essi prus forti. Mancai apa tentu un'annu bonu diaderus ocannu, no tengu sperièntzia meda. Forsis apu fatu 7 o 8 batallas sèrias in sa vida mia, duncas seu ancoras imparendi meda apitzu de comenti ddas fai. Bollu fai mùsica puru chi tengu unu pagu de tempus lìberu, cun preferèntzia po sa mùsica fundada apitzu de su scratch.
5 – SU DIGEI: Ita mùsica ponis in is currillus? Deu pensu chi tui siast unu digei giòvunu chi tenit una connoscièntzia manna de sa mùsica, printzipalmenti de cussa de is annus 90... Seu sballiendi?
R – VEKKED: Mi praxit sa mùsica fata apitzu de is campionamentus cun arratantinas grais, duncas apu sèmpiri scioberau hip-hop de scola bècia e breaks. A nai sa beridadi no sonu in is currillus ca in Cànada no nci-ndi funt medas po nci sonai sa genia de mùsica chi mi praxit, e no min-nd'importat de sonai mùsica “pop”.
6 – SU DIGEI: Tèssiu de digei europeu contras a su tèssiu de digei americanu: su parrimentu tuu.
R – VEKKED: Po is batallas is digeis europeus funt prus eletrònicus e orientaus apitzus de su scarrafiau, is digeis americanus umperant meda prus mùsica de su connotu e s'orientant de prus apitzu de su giogulamentu. Pensu chi is digeis europeus, imoi siant, in totu, prus ainnantis, ma calincunu, ma medas sighint sa moda de manera tropu acostada. Medas funt bonus scarrafiendi, ma est fàcili a biri is influèntzias insoru. Podis nai custu apitzu de totu is digeis, ma deu pensu chi siat poita s'Euròpa at tentu medas grandu campionis in custus annus (Netik, Rafik, Unkut, Fly, etc.) e medas digeis funt sighendi is arrastus insoru. Is digeis americanus, imoi de pagu, pensu chi apant unu stili prus ùnicu, ma scarrafiendi no siant aici tènnicus o lìmpius po sa prusparti. Est agiumai una chistioni de “tènnicas contras stili”. Creu chi, de su 2005-2010 est stètiu a s'imbressi, is digeis europeus teniant unu stili prus ùnicu/arrefinau e is digeis americanus fiant sighendi una surra de modas (I-Emerge apitzu prima de totu). Sa cosa andat a fàsias. Deu speru chi nci at a essi unu tempus chi ambaduus lompant a su prus cùcuru artu insoru comenti a is diis de is Skratch Perverts contras a The Allies.
7 – SU DIGEI: Tui ses canadesu e duncas, siguramenti, ses “a duas lìnguas”: is fueddus tènnicus funt mellus espressaus in ingresu o in frantzesu? Ddoi funt curiosidadis chi ndi bessint a pillu acarendi is duas lìnguas?
R – VEKKED: Ha ha ha! Crei-nci o no ma su frantzesu miu no est bonu. Ddu apu studiau in sa scola e ddu portzu ligi bastanti po fueddai in frantzesu in is “French DJ Message Boards” e ligi calincunu giassu, ma casi sèmpiri is frantzesus fueddant un'ingresu prus bonu de su frantzesu chi fueddu deu! Ha ha ha!
8 – SU DIGEI: Tui scarràfias e fais giogulamentus a s'imbressi: poita custu scioberu? Su crossfader a s'imbressi est unu profetu, de manera speciali po-i cussus chi umperant sa manu dereta, che a Q-Bert?
R – VEKKED: Apu inghitzau a scarrafiai a s'imbressi po sa matessi arrexoni de meda genti: su micser cosa mia teniat curreus lòfius e femu imparendi cun is cambiadoris de lìnia. Candu apu incarrerau a imparai giogulamentus e amisturamentus apu apoderau su crossfader a cussa manera e, duncas, podendi sighiri a scarrafiai in su mentris chi faemu dònnia cosa... simplementi teniat unu sentidu, po mei! A lestru, emu cambiau is curreus de is canalis (su pratu a manu manca acapiau a su canali de a manu dereta e s’àteru a s’imbressi [n.d.s.]) poita ca mi parriat prus fàcili a passai de su crossfader a s'imbressi a su canali cambiau. No creu chi nci siat profetu mannu, pruschetotu scarrafiendi, normali o a s’imbressi est sa pròpiu cosa. Po is giogulamentus nci funt una pariga de tènnicas chi funt prus fàcilis cun su fader a s’imbressi e, po contras, àteras prus fàcilis cun su fader deretu. Su fader est prus lestru deretu po is giogulamentus ma est prus fàcili a fai movimentus lestrus de su discu candu est a s’imbressi, ma funt acanta meda.
9 – SU DIGEI: Connoscis sa Sardinia?
R – VEKKED: Haha, nou! Est bella? Emu a depi a dda abisitai? Agatai-mì unu cuncertu!
10 – SU DIGEI: Comenti a is mellus pregontus serraus cun: bonu annu nou!
R – VEKKED: Gràtzias medas!
Vekked ande Facebook
Versioni ingresa de su pregontu
IDA 2012, is arresultaus: VEKKED bincit torra!
Cida passada, in Cracovia (Polònia), s'IDA (International Dj Association) at fatu sa finali mondiali cosa sua, sa prus batalla stilosa de ocannu. Is arresultaus, friscus friscus, s'oberrint cun d-unu spantu:
VEKKED (Cànada) est su campioni nou de sa categoria TECHNICAL!
Sighint TOPIC (Frància), ODILON (Bèlgiu) e RITCHIE RUFTONE (Arrènniu Uniu).
E poita totu custu spanti? Tziu Vekked iat bintu giai sa finali DMC SUPREMACY 2012 e, in d-unu artìculu chi emus scritu in su mesi de Cabudanni apitzu de su DMC online, emus nau giai de ddu aguantai a bisura a custu piciocu, ca teniat musicalidadi e stili meda in sciorus cosa sua... e difatis nd'est bessiu campioni duas bortas in is prus batallas mannas de su mundu. Eus ndi a scriri un'articuleddu dedicau, comuncas.
Po s'àtera categoria chi ddi narant SHOW, is trumas funt:
STEVE NASH & FUNKTION (Polònia) bincidoris, sighius de BEAT BOMBERS (Portogallu) e SKILLZ MACHINE (Bèlgiu).
Bosi fatzu apubai lestramenti chi, intra de "technical" e "show", su Bèlgiu ndi pigat unu segundu e unu de tres postu e su Portogallu fait spantu cun su segundu postu in su show (duncas no funt bravus scéti a giogai a palloni!). Sa Polònia, meri de domu, pigat s'òru in su "show". A bosàterus a giudicai chi sa giuria dda at intzertada!
Dj Izoh… ma diaderus?
Custu est su vìdiu de su scioru de 6 minutus bincidori de su DMC 2012: su giaponesu Dj Izoh est su campioni nou. Andendi prus atesu de sa noa sa pregunta chi mi deu postu luegus est stètia: ma diaderus? Tocat a nai sa beridadi: custu scioru est unu pogheddu ghetau apari, unu muntoni de sonus scuartaraus e de tènnicas bellas, certamenti, ma imperadas cun sbauladuras medas e custa cosa est strana ca scireus comenti funt pibincus is giaponesus (sa precisioni de Kentaro, Akakabe, Co-ma, ecc. est connota). Ita aciungi? Chi no eus biu is àterus sciorus po nai chi Izoh si-ddu est minèsciu custu tìtulu perou, chi mi pensu a Dj Precision apalas de Izoh, calincuna duda manna mi benit a conca. Sa chistioni, po mei, est chi, de candu su frantzesu Dj Fly at bintu su tìtulu in su 2008 at sinnau s'arruga noa de su DMC, cun d-unu scioru potenti e tènnicu a is prus livellus artus e, apustis, est stètiu dìficili meda a torrai agoa (ma giai Netik e Rafik, in su 2006 e 2007, iant comentzau a fai custa "rivolutzioni") e prus difìcili a ddi passai ananti. Su 2008 est stètiu s'inghitzu de s'epoca "moderna" de su DMC ma sa smèngua est stètia lestra meda... Chi iat participau torra, Dj Fly nd'iat bintu àterus 4 de tìtulus! Deu nau chi su DMC cust' 'orta at fatu unu pogheddu de sbianchimentu ca custu de Izoh no est unu scioru dìnniu de unu "campioni mondiali" e chini comenti a mei sighit is batallas de sèmpiri bai siguru chi dda pensat aici. Eis a biri chi de s'annu chi 'enit ant a torrai sciorus "a s'antiga" po sa musicalidadi impari a tènnicas sèmpiri prus lìmpias e arrefinadas.
Unus cantu cunsiderus comenti a sa sòlita: in s'epoca de su DVS, chi est bintrau de manera ofitziali in is batalla giai de diora, Izoh imperat Serato ma chena de mixer stravanaus! Scatuledda SL-3 (mi parrit) acapiada a unu mixer chi at a tenni assumancu 14 annus: su Technics SH-DJ1200, est a nai SU mixer de batalla ("The official world Dj Championship mixer"), mixer ofitziali de su DMC de su 1997 finsas a unus cantu annus a oi (e depiast imperai CUSSU!). Nci est pagu de fai: is giaponesus funt natzionalistus meda po is ainas de digei (Technics, Vestax, Pioneer, ecc.) e Izoh bincit su prèmiu assumancu po su scioberu de su mixer... e de is gavus! Difatis totu cussus gavetus coloraus e stravanaus a setzioni prana s'agatant in Giaponi sceti!
Abetaus àterus vìdeus, de sa World Supremacy puru, mancai, po cumprendi chi totu su chi eus scritu est unu scimpròriu o chi eus fatu s'arrexonamentu giustu.
DJ Unkut cun su Vestax VCI-400
Eus scritu giai apitzus de-i custa impunna de is grandu firmas a nci ponni in su mercau de is ainas po digei controlladoris MIDI e consolle sèmpiri prus pibincosas e, craramenti, comenti est pretzisu in custu tretu modernu de marketing bia internet, bireus sciorus stravanaus fatus de digei potentis (sa Reloop cun Dj Angelo, po nai). Eriseru sa firma giaponesa Vestax at pubrucau unu scioru stravanau de Dj Unkut, campioni DMC tedescu (ma turcu de sangunau!) imperendi su controlladori MIDI nou VCI-400. Totu bellu, potenti, lestru, lìmpiu e tènnicu comenti si spetat a una bella... pubricidadi! Su parrimentu miu est chi custas ainas funt bellixeddas meda ca tenint unu muntoni de funtzionis e funt tragaditzas perou, chi seus chistionendi de "digei", ddas depeus biri comenti a scèberus a is pratus. Controlladoris MIDI po is efetus e totu is àteras cosas nci-nd'at àterus prus baratus! S'apoddu innoi asuta su chi emu scritu in su mesi de Donniassantu de su 2011 e chi sigu a pensai:
"... funt circhendi a fai issus su mercau, sciendi chi is ligidoris CD ant a bendi sèmpiri de a mancu ca su CD est morendi-sì comenti a formau lassendi totu su logu a is formaus digitalis (.mp3, .ogg, .vor, .wav, .aif) e duncas a is consolles USB e a is DVS cuntrullaus cun is pratus puru. Insaras funt circhendi a proponni una spècia de consolle analògica/digitali cun is pratus e un'aina ùnica po mixer e controlladoris, in prus chi unu computer chi at a serbiri amarolla."
Fong Fong (FRA) bincit sa segundu “DMC Online DJ Championships“
Sa segundu batalla manna in s'arretza "DMC Online Dj Championships" est spaciada e s'at nau chini est su bincidori de su 2012: Fong Fong (FRA), chi s'annu passau iat pigau su de tres postus. Bellu scioru lestru, lìmpiu e tènnicu de custu piciocu bravu e pibirudu, chi ddi praxit a si trassai (òmini lupu, Scream, Homer Simpson, ecc.) e a fai "su scimpru" in is vìdius cosa sua, in s'interis chi est scarrafiendi cun seriedadi pròpia de su campioni... e nci est lòmpiu a ddu essi! Imoi si-dda at a depi gherrai in sa finali de su DMC "normali", eus a nai, in su mesi de Ladàmini in Londra.
De batallas in s'arretza ndi eus chistionau giai meda e, comenti emu nau, funt amanniendi-sì e is digeis potentis si-nci funt amollendi, ca donant visibilidadi, faint lompi a is batallas che a su DMC e si bincint prèmius puru (dinai, ainas, ecc.). Apitzus de custa chi bosi seu contendi nci at unus cantu arrexonamentus lestrus de fai:
1 - Aìnturu de is primus 10 de sa classìfica finali (avotaus de una giuria de digeis mannus), in prus chi is duus prus avotaus in s'arretza, nemus at imperau discus "berus"! Totus ant imperau is discus "a còixi" (DVS, digital vinyl system). S'arrexoni iat a podi essi sa comodidadi de custu sistema chi ti pirmit de fai totu su scioru cun duus discus e, in prus, de no fai sartiai sa puntina (Relative Mode) e de giogai cun is atacus (Lèssicu 1.7).
2 - Totus (e mi-ddus apu castiaus totus) ant imperau Serato Scratch Live e duncas su prus cuncurrenti mannu Traktor no ndi bessit beni-beni a pubricidadi. Custu bolit nai chi a is digei de batalla ddi praxit Serato e, sigomenti ca 9/12 funt europeus, no fait nimancu a nai chi funt "americanus" e si sciri ca preferrint a Serato (Traktor est prus imperau in Europa e est su programa "meri" po is digeis de mùsica eletrònica in generali).
3 - Torrendi a su puntu duus: forsis poita ca 11/12 imperant unu mixer Rane cun sa scheda de Serato aìnturu (TTM 57SL, Sixty-One o Sixty Two)?
4 - Technics arrennat! Foras de Fong Fong chi at imperau una pariga de PDX Vestax e de s'amigu Dj Cordella (ITA) chi at imperau una pariga de Numark TTX (e pigau su de otu postus, mancai iat a essi stètiu prus giustu su de cuàturu!) su Technics at fatu bella amosta in dexi sciorus. Mi parrit, duncas, chi custu pratu, foras de produsidura de una pariga de annus, siat torrau a essi su modellu o "standard", comenti narant in italianu puru.
5 - No si biint agiumai prus is "giogus de corpus" chi, una borta, fiant parti importanti meda de su scioru. Eja, ddu sciu chi fiat totu scena e chi seu antigu ma ita si depu nau: mi praxint! Gei ant a torrai cussus puru, trancuillus!
6 - Totu is scioru funt bastantis tènnicus e su livelli est artu perou, a livellu de musicalidadi, funt cosa de s'arrosci a lestru, ca sonant perfetus che a un'arregistratzioni e calincunu nci at postu a su dubstep puru! 'stìtzia ddu c... bah bah! Ma unu giai ddu bollu a sarvai: Dj Vekked (CAN), chi depiat arribai assumancu segundu. At fatu unu scioru de si-ndi lingi is didus e, difatis, si-ddu apoddu innoi asuta po serrai custu post a sa manna!
Lèssicu 1.8
(su) GIOGU DE CORPUS: in ingresu est BODY TRICK e funt totu cussus is movimentus spetacularis e agiumai de "circu" chi su digei fait apitzus de su mixer e de is pratus po spantai pùbricu e aversantis. Custu est un'esèmpru (R.I.P. Roc Raida).
Pregontus: SIMO G
Duncas, puru chi cun custa basca no est bellu meda a abarrai a scriri cun su computer callenti che su forru de su pani, depeus torrai (amarolla) a pubricai noas in su blog, ca cosa de nai e novidadis nci nd'at a fuliadura. Eus donau giai sa noa spantosa de su tataresu Simo G campioni friscu-friscu de su Killa Combat Scratch Italia 2012, cosa importanti meda poita ca fiat de su 1997, candu Dj Nike iat bintu su DMC Italy, chi sa Sardìnnia no teniat unu campioni “natzionali” (eus a nai...) e insaras pubricaus unu pregontu chi ddi emus fatu in su mesi de Idas passau, candu iat bintu su de tres postus mancai, a parrimentu miu, fiat stètiu su mellus). No est cosa “impruinada” piciocus ma, antzis, est unu pregontu bellu meda chi s'amigu Simo G si contat cosas medas apitzus de su tretu chi at fatu in annus, de is garas, de sa stòria sua e unas cantu chistionis tènnicas puru, interessantis meda e sigomenti est unu Campioni (comenti eus nau ainnantis) si-ddu merescit totu chi bosàterus si-ddu ligeis!
SU DIGEI: Ses arribau su de tres (ma su primu po mei!) a s'IDA ITALY “ The Scratch!”, un'arresultau bonu meda: ita àteras garas as fatu e comenti funt andadas?
SIMO G: Finsas a imoi (mesi de idas de su 2011 – nota de Su Digei) creu de ai fatu unus dexi garas prus o mancu. Sa primu est stètia “Handle with care” in su 2007 in Palermo, s'intzimia chi m'at pirmìtiu de nci bintrai in su giru de is grandu “scarrafiadoris” e de de proai a m'acarai. Emu pèrdiu a is de cuàturu de finali. Totu est inghitzau de inguni. Gràtzias a s'apretu e a sa genti chi m'at apretziau apu sighiu a participai a dònnia gara, andendi a fai duas bortas su “Gain Skillz”, arribendi a sa semi-finali, e a editzionis meda de su DMC Italy e ITF/IDA. A s'editzioni IDA/ITF de su 2008 apu bintu su segundu postu, arrasighendi su tìtulu italianu e s' 'intrada a s'IDA WORLD.
SU DIGEI: Pregunta retòrica: cantu funt penalizaus is digeis sardu acaraus a-i cussus “continentalis” e de ita, a primìtziu?
SIMO G: Pensu chi is digeis sardus siant penalizaus poita ca est prus difìcili a si movi, acaraus a-i cussus chi podint pigai una màchina o unu trenu. E duncas, in su matessi tempus, est prus pagu fàcili a abarrai in cuntatu cun sa cultura de su “Turntablism”, a cuncordai atòbius dònnia dii po cundividi bideas, po fai allenamentu, ecc.. In prus, is pagus acadèssius mannus anca custa cultura tenit bonu acatu ddus faint in su Nord, solitamenti. Ma seus assortaus cun Internet chi oindii est fundamentali e est un'agiudu po totu is sardus e no sceti!
SU DIGEI: Andaus a is cositeddas tènnicas: in custu ùrtimu vìdiu t'apu biu amelliorau meda in lestresa, precisioni (no ddoi est una sbauladura) e variedadis de cumbinassionis, unas cantu fluentis meda. Cali est su segretu, in prus chi “impìnniu e allenamentu”, e calis funt stètias is mitzas spiradoras po amellorai su stili? In prus chi Q-Bert, craramenti! No at a essi chi ses assentau a sa QSU - Qbert Skratch University???!!!
SIMO G: Sendi parti de una truma che a sa QSU, acanta meda a Q-Bert, siguramenti sa vida mia iat a essi cambiada! Deu pensu chi s'allenamentu de dònnia dii, su chi est 10 mìnutus sceti puru, siat utilosu. Tocat a sighiri s'originalidadi e a lassai logu a sa manera nosta de pensai poita, a parrimentu miu, su cumportamentu nostu apitzus de is pratus est su reflessu de sa manera nosta d'essi. No ddoi at unu segretu...depu amiti, perou, chi ai participau a is garas e ai sonau impari a medas scarrafiadoris m'at agiudau achiriri musicalidadi, stili e, pruschetotu, tènnicas diferentis. Custu serbit meda po s'amelliorai e lompi a livellus sèmpiri prus artus.
SU DIGEI: Chistioni liada a sa pregunta de prima: cantu t'at agiudai su de ai cambiau su mixer e, duncas, su crossfader? Chi m'arregordu beni teniast unu Vestax 07 Samurai.
SIMO G: Eja, est berus, tenemu su Vestax 07 Samurai ma mi-ddu arregordu cun pagu carìnniu. M'est pràxiu de prus meda su Vestax 07 versioni “clàssica”, chi apu tentu prus ainnantis. Est mellus a essi “gurreis” de unu fader chi a ndi essi “tzeracus”. De unus cantu annus seu imperendu su Rane TTM-56 e poi mei est su mellus mixer po scarrafiai po su chi pertocat sa tennologia. M'at agiudau a fai prus lìmpias e precisas is atzas intra de unu sonu e s'àteru.
SU DIGEI: Pregunta pretzisa: cantu est stètiu importanti fradili tuu Gabriele po t'apegai a su scratch? Gabriele est unu grandu-grandu-grandu digei, lassa-mi-ddu nai!
SIMO G: Naras beni meda: Gabriele est unu grandu digei, cun esperièntzia manna e gana de imbentai meda. A piticheddus femus impari fitianamenti. Apu inghitzau a ascurtai mùsica Hip Hop a s'edadi de 11 annus e is scarràfius chi intendemu in is cantzonis m'acisànt. A nai sa beridadi no cumprendemu ita fiant perou spantasiamu e biemu, in su matessi tempus, totu comenti a una cosa mala a sighiri, chi bolemu ma chi no podemu tenni. Apustis de unus cantu annus emu biu chi fradili miu Gabriele teniat in s'aposentu cosa sua dus pratus “Gemini” e ddu biemu scarrafiendi. M'arregordu ancora cussu momentu comenti chi fessit oi. Emu pensau luegus: “ma insaras una console no est una cosa difìcili a tenni”. Apustis de pagu tempus apu comporau is primus pratus mius “Stanton STR8-50” a tiradura a cingra e su primu mixer, unu Gemini. Mi praxiat a amesturai sa mùsica de discoteca e pensamu chi iat a essi stètia s'arruga mia ma, ascurtendi s'Hip Hop, castiendi a fradili miu scarrafiendi e intendendi-ddu chistionendi apitzus de is tènnicas chi teniant is digeis italianus e de su mundu, apu cambiau s'interessu miu. Forsis, chena de Gabriele, imoi femu faendi àtera cosa apitzus de is pratus.
SU DIGEI: Imperas unu DVS? Chi eja, cali e poita ddu as sceberau?
SIMO G: Nou, no ndi imperu, ma s' 'idea de ndi tenni unu no mi despraxit po nudda. Serato opuru Traktor: est aguali. Seu curiosu meda de ddus proai totu e is duus po ddus acarai. Se tennologia oindii est cosa de timi!
SU DIGEI: Po su chi pertocat su giogulamentu: ndi fais in is sciorus cosa tua? Opuru est una cosa chi no t'interessat? A mei, po nai, mi praxint is sciorus beni fatus ma no apu proau mai a fai giogulamentus.
SIMO G: Mi seu interessau a su giogulamentu po is primus duus annus chi apu fatu apitzus de is pratus. Castiamu e castiamu torra is vìdius de is garas bècias de su DMC de is annus '90. Apu proau e proau torra ma a s'acabu apu cumprèndiu chi...o scarrafiamu...o nudda. De ndi tenni duus de pratus seu arribau a ndi tenni unu sceti.
SU DIGEI: Nci funt fueddus in su sùspiu/dialetu tataresu chi imperas impari a is àterus digeis e/o cun is MCs po nai “pratu”, “mixer”, “cùfias”, ecc.?
SIMO G: Sinceramenti: no imperu fueddus particularis, foras de is chi apu nau innantis. Calincuna borta ddi nau “ciambellone” a su PDX 2000 miu, ma sceti poita is pratus de sa Vestax tenint custa simbillàntzia particulari po sa forma insoru.
SU DIGEI: Foras de Q-Bert, cali est su prus digei forti in su mundu imoi a parrimentu tuu? E poita?
SIMO G: Foras de Q-Bert is digeis chi m'ant turmentau de prus funt stètius: D-Styles, Excess e Toadstyle, ma no bollu nai chi unu de-i custus est “su prus forti” imoi. Su scratch s'amanniat aici lestramenti chi is tìtulus chi nci bolint po essi unu “mostru” cambiant e mudant. Dj Rafik, a parrimentu miu, tenit unu stilu, un'arritmu, una mètrica e una musicalidadi originalis e raras chi s'amesturant cun tènnicas a s'avanguàrdia siat lentas chi lestras e complicadas. In is sciorus e in su stili lìberu est cosa de timi.
SU DIGEI: S'ùrtimu pregunta iper-tènnica (chi si-nd'at a cumprendi su sentidu in is artìculus benidoris): tui scarràfias cun sa manu dereta apitzus de su fader “deretu” (chi no scieis o arregordais ita bolit nai castiai-sì custu artìculu bèciu) ma cali est sa manu tua “forti” in sa vida de dònnia dii? Scis scarrafiai unu pogheddu cun sa manu manca?
Gràtzias meda!
SIMO G: Sa manu mia “forti” est sa manu dereta; deu scarràfiu cun custa e imperendi sa manu manca apitzus de su mixer. No emu a essi àbili a fai a s'imbressi, antzis, m'iat a parri de ndi torrai “a s'inghitzu” e emu a essi bonu sceti a spostai su fader de una parti a s'àtera.
Cuntatus:
Lèssicu 1.6
(sa) CONSOLE: a-i bortas ligeus e intendeus puru "consolle", a sa manera italiana. Est unu fueddu frantzesu chi si narat po una spècia particulari de mobìllia chi est a tipu mesa "frunia" e, in su mundu de sa mùsica, s'imperat po inditai s'arrocu de is ainas de su digei e sa mobìllia anca funt postas. Sigomenti ca mi parrit chi in sardu no nci at unu fueddu bonu po una tradusidura sèria, deu nau de aguantai a su fueddu frantzesu.
TIRADURA A CINGRA: s'arroda de su pratu tenit unu "motori" po girai chi podit essi a tiradura dereta (sa prus forti e professionali), est a nai chi su motori est acapiau a s'arroda de su pratu, e sa tiradura a cingra (prus dèbili ma bona meda po is pratus imperaus de is amadoris de sa calidadi àudio), chi tenit unu motori scapiau de s'arroda, imperendi a una cingra po trasmiti su movimentu.
DJ Vajra (USA) – Scioru bincidori de su 2011 DMC World Championship
Custu est su scioru de Dj Vajra chi at bintu su DMC World Championship 2011, sa prus batalla importanti chi unu digei podit fai. Torraus gràtzias a Vajra po su pregontu chi dd'eus fatu in su mesi de Cabudanni, candu no fiat ancora campioni de su DMC ma, siguramenti, ddu fiat giai de gentilesa! Castiai-si-ddi e gosai-si-ddu:
Finalis Mondialis de su DMC 2011: is arresultaus
Eriseru, in Londra, is batallas de is finalis mondialis de su DMC World Dj Championships 2001 ant nau chini funt is campionis e ddoi funt unas cantu sorpresas.
Scioru clàssicu de 6 min.:
1: DJ Vajra - Chris Vajra Karns - USA
2: Izoh - Japan
3: Co-Ma - Japan
4: JFB - England
5: Erick Jay - Brazil
6: DJ Graded - Denmark
A disfida (Supremacy):
1: DJ Nelson - France
2: Norihito - Japan
Trumas (Team):
1: Kireek - Japan
2: Cla Leste - Brazil
3: BattleStar - USA
E duncas, s'amigu americanu Dj Vajra intrat in sa "Hall of fame" de is grandus digeis de batalla e, chena de brullas, nosu si-dda femus fragada chi acabàt diaci. Difatis Chris no est prus unu piciocheddu (crassi de su '76) e, sigoramenti, teniat su bisu de essi campioni DMC finsas de candu fiat piciocheddu, candu custa batalla fiat s'ùnica e chini dda binciat fiat arreconnotu comenti a su mellus digei. Sa curiosidadi de biri su scioru chi at fatu est manna!
Ligendi is nòminis de is bincidoris is arrexonamentus de fai lestramenti funt:
- su Giaponi artziat in su palcu in dònnia categoria, bincendi (facilmenti) cussa de is Trumas cun Kireek (chi difendiant su tìtulu), pighendi su segundu scalinu in sa Disfida cun Norihito e po finsas su segundu e su de tres scalinu in su Scioru Clàssicu de 6 minutus cun Izoh e Co-Ma! Balla, chi fiant is olimpiadis iant stètius: 1 oru, 2 pratas e 1 brunzu!
- sa Frantza bincit, comenti a sa sòlita, bincit assumancu unu tìtulu (Dj Nelson in sa disfida);
- su Brasili (!) pigat su segundu scalinu in categoria Trumas cun Cla Leste e su de cincu in su Scioru Clàssicu 6 min. cun Erick Jay.
Ocannu, insaras, is giogus de is batallas DMC funt spaciaus e ddoi funt is campionis. Abetaus is vìdios e totu is novas po biri e cumprendi mellus comenti est stètia tennicamenti e musicalmenti sa cosa.
Norabonas a totu is bincidoris de Su Digei!


c: text/html

text:
Ammentos de Mare: S'Isula in curtzu
A incuru de Tore Cubeddu
VAI ALL'ARTICOLO IN ITALIANO DI ANNA BROTZU
Chentubinti segundos pro contare sa bellesa de sas costas nostras cun ammentos de nostalgia: una fèmina e s'istòria sua, intritzada pro fadu a su Mediterràneu.
Su mare, una passione sena fine, pro fàghere unu retratu de sa Sardigna: “Ammentos de mare” est su tìtulu de su curtzumetràgiu fatu dae Marco Caddeo e Nicola Baraglia, e publicadu in YouTube, chi mustrat s'incantu de sas costas e s'ammaju de Cala Domestica, paesàgios ispantosos, isprigu de s'ànima de una fèmina chi ammentat s'esistèntzia sua. Istòria de unu amore chi “mi nde furat ancora su coro”, sìmbulu de unu ligàmine cun s'ìsula in mesu a su Mediterràneu. Dae sas cursas in ispiàgia e sos cucurimbeddis in mesu a sas undas a pipia, a sas passigiadas in s'oru de su mare fatas a pitzinna, pro intèndere sa boghe de su bentu, su sonu de sa maretada e sos nuscos de una natura ancora incuntaminada.
Unu contu chi impreat sa limba mama, sos sonos antigos de su sardu, in una de sas variedades suas, ma chi in su matessi tempus est internatzionale pro more de sos sutatìtulos in italianu e inglesu. Sa fortza de sas immàgines, chi s'alternant cun sa cara de sa protagonista in edades diferentes in mesu a s'ispantu de Cala Domestica, acanta de Bugerru, in s'Iglesiente, nos torrat s'”ispìritu” de una Sardigna ìntima e segreta, comente chi una criadura e cussu elementu potente e inchietu, ma in su matessi tempus ammajadore, chi est su mare, torrent a una cosa sola.
Sa bisione de su sinu de mare inghiriadu dae falèsias càndidas, in ue s'arena fine si mesturat a sa giarra, in mesu a su chi abarrat de s'architetura mineraria, ammajadora e prena de mistèriu, si faghet a unu cun s'ànimu de sa fèmina. Su viàgiu sua de sa memòria paret chi pòngiat a cunfrontu sa fragilidade de s'umanidade passigera cun s'eternidade de sa roca, in su giogu sena fine de bentos e currentes.
Est casi unu ispot, “Ammentos de Mare”, in ue sa “règula” de sos duos minutos (e pagos segundos pro sos tìtulos) diventat una isfida: comente contare s'ìsula, o fortzis mègius su sentimentu de s'ìsula, in pagu tempus, mustrendende sa sa bellesa, ma fintzas su sensu de identidade e apartenèntzia, sa fieresa antiga de sa gente sua. Una fèmina benit a èssere su sìmbulu de cussu filu invisìbile chi incadenat sa mente e su coro, chi faghet nàschere una nostalgia chi su chi partit o si nche illargat non podet bìnchere, ma chi ddi cunsentit, in su matessi tempus, de torrare a agatare a isse etotu torrandeddu a acapiare a sas reighinas suas.
Criadura innamorada de s'abba – e mancari chi s'istòria nos contet chi biddas medas, a pagu tretu s'una dae s'àtera, pariant separadas pro semper e àteras a s'imbesse pariat chi s'esserent ghetadas in mesu a cussu pranu lìcuidu a bortas meda perigulosu, capatzu de nde cantzellare pro abrìtiu imbarcatziones intreas, sos documentos nuràgicos nos contant de una abilidade antiga de sos sardos in mare.
Su chi contat s'istòria portat in cara sos signos de su tempus – comente su bentu e sas mareas chi ant scolpidu sos paesàgios de sa pitzinnia sua, torrende a pintare su perfilu de sas rocas e de s'arena; s'esperièntzia e sa sabiesa de sos annos permitent de nos torrare su balore de sas cosas in una prospetiva prus manna.
“Ammentos de Mare” - fatu dae duos filmmaker sardos. Chi si sunt formados in s'ìsula, in sa Facultade de Iscièntzias de sa Comunicatzione, e su IULM de Milano, paret chi portent intre issos s'eco de sas partèntzias e de sas torradas, sa netzessidade de andare atesu pro agatare su chi mancat in s'ìsula e su disìgiu de torrare pro arrichire sa pàtria issoro cun cussas esperièntzias. E paris sa voluntade de mustrare a sos àteros sa bellesa de sa terra pròpria, comente si diat a fàghere miustrende sa fotografia de una fèmina bella e amada, sena nde fàghere a connòschere, ma faghendende intzertare s'ammaju prus disconnotu. Est cussu sentidu chi faghet mòvere sas cordas. Comente s'amore pro su mare.
Sa fortuna de su curtzumetràgiu – prus de milli visualizatziones a sa die, e chintinas de cundivisiones in sos socialnetwork – rapresentat, in prus de s'agiudu a sos autores, sa cunfirma de sa fortza comunicativa e de sas possibilidades de isparghinadura de sa retza. E àteras cunfirmas positivas lompent dae sa rivista online Paper Street, chi at fatu unu insertu ad hoc, e dae su situ Casteddu online. Àteros indìtzios – si mai nde tenimus bisòngiu – subra de su fatu chi s'immàgine de sa Sardigna diat a dèpere impreare semper de prus istrumentos noos, e fortzis, pro nois, cussos talentos nàschidos in s'ìsula e chi, isperende chi bi siet una nàschida culturale noa, con sa creatzione de sa filiera de su cìnema e de s'àudiovisivu, diant a pòdere agatare, fintzas in pàtria, manera e ocasione pro s'esprìmere.
Pro como, pro Marco Caddeo e Nicola Baraglia e s'“Ammentos de Mare” issoro, est tempus de cuncursos. E de bisos.

robotstxt: allowed

filter: keep


text:
Gigi Riva, su giogadore de bòcia prus forte chi su Casteddu at tentu, oe faghet 75 annos. Gianni Brera, su giornalista prus famadu de s’Italia, a pustis de duos gol chi Riva aiat fatu contra a s’Inter in s’istadiu de San Siru dd’aiat donau comente annomingiu cussu de “Rombo di tuono”.
Paraulas chi narant totu, po ita Riva cando tiraiat sa bòcia ddu faiat cun nd’una fortza manna diaderus, ispantosa. E difatis segnaiat puru meda bortas: in tres campionados de Serie A est istadu primu po gol fatos. E immoi tenit galu su record de gol cun sa natzionale italiana: 35 in 42 partidas. Cun issu su Casteddu in su 1970 at bintu s’unicu scudettu de s’istoria sua. Po custas cosas e po s’artària comente omini, aiat refudadu su dinari de sa Juventus po abarrare in Sardigna, Gigi Riva est unu sìmbulu po totu s’Isula.
Augurios mannos Gigi, a chent’annos e prus. E gratzias po totu.


text:
Un’acòrdiu pro ismanniare sa produtzione de microalgas, comente s’alga Spirulina, in Sardigna chi podent èssere impreadas in meda atividades. Est istadu firmadu, in is dies colados, dae su Crs4, tzentru de chirca de su Parcu tecnològicu de Pula, e dae sa Tolo Green, sotziedade chi traballat in su campu de s’energia sustenìbile.
Su patu previdet s’isperimentatzione de tècnicas de coltivu de microalgas comente sa Dunaliella, Haematococcus e Spirulina. S’atividade, in prus, at a èssere presente dae su primu de santugaine 2021 in su Padiglione Italia a s’Expo de Dubai. Su Crs4 s’at a ocupare de crèschere sa produtzione de spirulina de s’impiantu produtivu de Arborea e de sighire s’isperimentatzione de tècnicas de coltivu innovativas fintzas in ausèntzia de gravidade chi ant a pòdere èssere impreadas in missiones pro s’esploratzione de s’Ispàtziu e in custu tretu sa Sardigna dae una pariga de annos est aprontende meda progetos, batidos a in antis dae su Dass (Distretu aerospatziale sardu) e dae is duas Universidade de Casteddu e Tàtari.
Como s’alga spirulina est cunsiderada in totu su mundu a sa base de medas màndigos de su benidore pro ite est meda energètica, e podet batire puru benefìtzios pro sa salude e in su campu de is cosmèticos. “Sa collaboratzione cun Tolo Green – sutalìniat Giacomo Cao, amministradore ùnicu de su Crs4 – s’aberit a iscenàrios natzionales e internatzionales pro custu est unu fatu de importu pro s’ìsula nostra”.
“Tolo Green est presente in Sardigna dae deghe annos, ocupende-si de fotovoltàicu e produtos biològicos comente is microalgas – ispiegat Gilberto Gabrielli, fundadore de sa sotziedade – s’atòbiu cun su Crs4 nos donat s’oportunidade de sighire a isvilupare sa chirca in una de is chimbe zonas de su mundu contadas pro sa longevidade”.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
08/04/2020 “ Su contu de Franciscu: cun sa conca in mesu a is barandillias “
di Ninetta Serreli
PDF “ Su contu de Franciscu: cun sa conca in mesu a is barandillias “
“ Su contu de Franciscu: cun sa conca in mesu a is barandillias “
1
In cussu tempus, is tradizionis e usanzas, fiant ancora meda importantis, subratotu cussas relativas a is festividadis de “ Paschixedda e Pasca Manna ”.
Fut passau de pagu s’atòngiu e is frutus furint diventendi: binu e ollu, totu in giru sa natura, si fiat bistia de coloris, grogu, arrubiu e de oru. Trònis de axina, arenada e mela tirongia, fiant giai appiccadas a is crabiolas de sa lolla, po allirgai sa mesa in s’ierru.
Sa temperadura fiat bona e prosperosa e is corus de is pipius furint turbaus, abettendi sa festa prus bella e importanti de s’annu: “ Sa Paschixedda “. S’aparicciamentu de custa festa, fut meda abettada de is pipius, s’emozioni e su disigiu, abettant prexaus e cuntentus cun pagu cosa, senza de pensai a bistiris de lussu, crapittas imbuttias, gioghittus costosus.
Is gioghittus, ddus imbentant e costruiant a prexeri insoru e custu fut unu modu de sviluppai puru s’imbentiva, po s’atru si cuntentant de pagu cosa, una pariga de mandarinus, castangia siccada e mindula inforrada.
Is domus beniant imbarchinadas, pulias e lucidaras, de sa bovida a su pamentu, a bortas su fragu de s’ollu arrubiu si confundiada, cun s’acua de frori arangiu, s’arrespirada intensamenti s’aria e is preparativus de sa festa. Is mamas furint sèmpiri affatigaras, cun is manus infarinadas, fendi i drucis po sa festa.
Fiat arribau su tempus, de fai su presèpiu, is piccioccheddus andant a sa pimpiniera a tallus, cun su scarteddu in manus po arregòlliri, lan”e perda, filixi, arrogus de ortigu e totu su chi si pòdiat serbiri, po fai su presèpiu prus bellu de totus, fut una sfida de pantasia, pòdiat’essi: un’arrizzolu de acua, una spèndula o unu celu steddau.
Is brebeixeddas, is tres gurreis, angiuleddus e atrus personàggius, si pòdiant càmbiai cument figurinas. Su merì fiat òbbligu a partecipai a sa Novena. In is bias s’intendiat su fragu de is zimineras allutas, chi curriat in s’aria frida e mista a su fragu de sa mindula inforrada, de sa saba, castangia e drucis appena sforraus. Po is pipius, fut felicidàdi, chi si podiat toccai cun is manus, issus portant is busciaccheddas de su cappotteddu, prènas de murta, is murrus, tremi, tremi, color”e viola, partecipant totus a sa Novena e cantai sa màgia de sa Paschixedda.
Franciscu, biviat in sa Panghixedda e po andai a cresia, passada in Bia Roma, fillu de una famiglia numerosa, medas fradis e sorris. Teniant unu bellu negoziu, aundi si podiat comporai de su carburu a su pani, ferramenta, armeria, giornalis, pasta, peddi po fai crapittas e totu su chi tui bòliast.
Franciscu, fut su primu chi arribada a cresia a su mengianu, po serbiri sa missa, issu fiat monasìgliu ( Chierichetto ), sèmpiri presenti e allirgu, su predi ddu connòsciara beni, ca Franciscu fiat prodigiosu e fiat scherzus de dònnia genìa, subratotu ca Franciscu teniat s’abbistesa, de si sanziai sa conca a sa manca e sa deretta, ananti e
2
asegus senza de si stancai. Su predi fut fissu narendiddì de dda smitti, prima chi calencunu d’essit postu alomingiu.
Ma candu totu pariat tranquillu, cun sa cresia prèna de genti, po sa Novena de Paschixedda e is pipius strintus totus a is “ Barandillias “ cun Franciscu chi non fut meri de sa conca, poita andara po contu suu arròliendi, anant e agoa: si dd’hiat agatara sticchia in mesu de sa “ Barandillia “. Agitoriu, agitoriu, zèrriat Franciscu, ohi, ohi sa conca mia, poboritu non nci dda fiat a ndi tòrrai a bogai sa conca, pariat unu pilloni cassau a lazzu. In su primu momentu su predi, hiat pensau a unu scherzu de Franciscu, cument e candu si fiat cuau aintru de su confessionali e un’atra borta in sa Trona e su predi circhendiddu poita depiant portai s’ollu Santu a unu chi fiat morendi, o candu si fut cuau aintru de s’armadiu in sagristia. Ma sa dì cun sa conca in mesu a sa “ Barandillia “, non fut unu scherzu. Su predi inchietu:
- Cument su tialu as fatu, a sticchiri sa conca ingunis, su predi meda preoccupau, ddu depia cumprendi ca custu piccioccheddu, prima o poi mi cumbinara calencunu sciaccu.
M’hanti contau, ca una dìi, su babbu po fai unu scherzu a is amigus, ddus hiat cumbidaus a cenai, promittenti duus prostus saborius, satizzu e anguidda, segara a tancheddus, cundia cun su zaffaranu. Ma candu depiat serbiri sa cena, hiat pigau unu scantu bassinus nousu, de su negoziu e ddus hiat imperaus coment chi fessint tianus de alluminiu, nc’hiat postu totu aintru, su brodu e su satizzu e in s’ateru s’anguidda cun su zaffaranu. M’hant contau ca sa notti solu issu hiat papau comente unu intruxu, is amigus furint tòrraus a domu senza de cenai.
Franciscu in s’interis, sighiara a zerriai, sa Novena suspèndia, sa genti totu spantada e ci fut unu via vai, andendi e tòrrendi e circhendi de liberai a Franciscu de sa Barandillia, chini ddu tirara de una parti chini de s’atra, chini ungendi ollu po liscinai e Franciscu a zerrius, cun sa conca totu unta, pariat unu topi arruttu a s’ollu e chini pensendi po non strupiai sa barandillia de ndi-ddi segai sa conca, po fortuna unu hiat nau ca fut mellus: unu maistu ‘e muru e Franciscu si fut invocau a su vicariu ca, sa genti a furia de ddu tirai dd’hiant allonghiau su tzugu, aggiurimì, aggiurimì su vicariu!
- Sa conca ti-ndi segu dimoniu chi no sesi atru, gei mi tocat a zerriai diarerus unu maistu ‘e muru e a ndi smontai sa Barandillia po, ndi bogai sa conca a foras, a pustis ddu scioddu cumente una babbiocedda.
In s’interis sa genti sèmpiri prusu preoccupara, finsas a candu Franciscu hiat lassau andai unu zerriu a forti e si fut liberau cun sa conca, diaìci hiat salvau sa conca e sa barandillia. Poberu Franciscu, cun sa conca prena de ollu, totu spantau, abettada unu pagu de solidadiedàdi de sa genti e inveci c’est accostau su predi e mi dd’ hat zaccau una pariga de cazzottus e una bella tirara de origas e sa dì Franciscu fut tòrrau a domu tristu e sconsollau e giudendi puru ca non s’hiat a poniri prusu a disposizioni de su vicariu. Issu fiat cuntentu ca non ci fut stau bisongiu de su maist”e
3
muru e ca non meritara sa bregùngia chi dd’hiat fatu su predi e de sa dì hiat scramentau e si fiat sculau de monàsigliu ( Chierichetto ) e dromendi calencuna ora in prus in domu sua.
Ninetta Serreli
Sìnnia 20/02/2019


text:
I candidati della lista Udc alle Comunali Lucera 2014
Ecco l'elenco completo dei candidati della lista UdC alle Comunali Lucera 2014 che sostiene la candidatura a sindaco di Giuseppe Bizzarri
Candidato sindaco Giuseppe Bizzarri
Carmine Bilancia, Simone Codirenzi, Lorena Colasanto, Antonietta Colucci, Michela Del Buono, Antonella De Matteis, Giovanni Pio Di Benedetto, Daniele Di Canio, Eleonora Di Gioia, Vincenzo Di Giovine, Pasquale Forte, Antonella Galano, Walter Gramegna, Luigi Granieri, Ilaria Morelli, Gennaro Montuori, Alfonso Olivieri, Mario Ettore Salinno, Davide Michele Saturnino, Raffaella Simonetti, Fernando Testa, Raffaele Toziano, Angelo Ventrella, Vincenzo Zausio


text:
Avisos e àutos in limba sarda de su Comune de Ula
SELETZIONE PRO N.2 TIROTZÌNIOS FORMATIVOS IN SU COMUNE DE ULA
AVISU PÙBLICU PRO SA MANIFESTATZIONE DE INTERESSE A LEARE PARTE A SA PROTZEDURA PRO S'AFIDAMENTU DE SU SERVÌTZIU DE PULITZIA DE SOS IMMÒBILES COMUNALES PRO SU 2020-2021 (DAE SU 1 DE TRÌULAS DE SU 2020 A SU 31 DE NADALE DE SU 2021)
AVISU PÙBLICU PRO SA MANIFESTATZIONE DE INTERESSE A LEARE PARTE A SA PROTZEDURA PRO S'AFIDAMENTU DE SU SERVÌTZIU DE PULITZIA DE SOS IMMÒBILES COMUNALES PRO SU 2020-2021 (DAE SU 1 DE TRÌULAS DE SU 2020 A SU 31 DE NADALE DE SU 2021)
S'AVISU est publicadu in su situ de su Comune de Ula dae in ue si nde podet iscarrigare fintzas su mòdulu pro presentare sa domanda.
A.F.
AVISU - INFORMATZIONES IMU NOA
Totu sas informatziones in contu de s'IMU noa (iscadèntzias, ratas e alicuotas) ddas agatades in su depliant publicadu in su situ de su comune.
A.F.
Ordinàntzia de su Sìndigu n. 2 de su 2020
OGETU: pulitzia de sos terrinos, ortos, giardinos dae istula, erba mala e molas de ispina pro motivos de salude pùblica, seguresa urbana, igiene e sanidade.
Su sìndigu de Ula cun s'ordinàntzia n.2 de su 2020 bidas e leadas in cunsideru totu sas leges in vigore, s'Istatutu Comunale, sa Delìberas de sa Giunta Regionale pro sas prescritziones regionales contra a sos fogos, sas normativas sanitàrias
Dat òrdine chi
Dae sa prima die de làmpadas a su 31 de santugaine 2020 non si fatzat pàschere su bestiàmene a intro de sa bidda e intro de 100 metros dae s'ùrtima domo de sa periferia de sa bidda
Si podet atraessare sa bidda solu pro nche cambiare su bestiàmene dae unu giassu in bassura pro nche ddu pigare prus a in artu e a s'imbesse, passende in sa tzircumvallatzione chi andat a Neoneli, in via Dante pighende cara a Neoneli e in via Cagliari calende cara a Busache.
A INTRO, E NON A PUSTIS, DE SA PRIMA DIE DE LÀMPADAS
Sos meres de terrinos chi non sunt postos a sèmene e chi ferint a intro de sa bidda sunt obligados
A.F.
Bandu pro assignare contributos in agiudu de chie tenet cuntratos de afitu -Lege 431/98
Su tempus pro presentare sas domandas iscadit su 20 de maju 2020 a sa una (h.13.00).
AVISU PÙBLICU
SI FAGHET A ISCHIRE A TOTU SOS INTERESSADOS CA
A SOS SENSOS DE SA LEGE 431 DE SU 9 DE NADALE1998 ART.11 E DE SU D.M. DE SOS TRABALLOS PÙBLICOS DE SU 7 E LÀMPADAS 1999 SUNT ABERTOS SOS TÈRMINES PRO PRESENTARE SAS DOMANDAS PRO TÈNNERE CONTRIBUTOS INTEGRATIVOS PRO PAGARE S'AFITU DE DOMO. ANNUALIDADE 2020 MESES DE GHENNÀRGIU-ABRILE
PODENT PRESENTARE DOMANDA DE CONTRIBUTOS INTEGRATIVOS PRO SU 2020 TOTU SOS CHI, SA DIE CHI FAGHENT DOMANDA:
-tenent unu cuntratu de afitu registradu in manera regulare, de domos a usu residentziale de propiedade privada chi sunt in sos Comunes de s'Unione de Barigadu e in ue bivent comente domo printzipale o esclusiva, bastet chi s'afitu non siat pro domos chi intrant in sas categorias de su catastu A1, A8 e A9;
-sunt titulares de unu cuntratu de afitu pro usu residentziale de domos de propiedade pùblica, destinadas a locatzione permanente, comente narat su Decretu de su Ministeru de sas infrastruturas n.2523 de su 27 de nadale 2001, chi sunt in sos Comunes de s'Unione de Barigadu e in ue bivent comente domo printzipale o esclusiva.
DEPENT TÈNNERE UN ISEE (Indicadore de Situatzione Econòmica Ecuivalente) de su nùcleu familiare chi chi rientrat in sa FÀSCIA A o in sa FÀSCIA B (abbàida s'avisu allegadu)
SOS INTERESSADOS PODENT ABBAIDARE SU BANDU PUBLICADU IN S'ALBU PRETÒRIU ON LINE DE S'UNIONE DE SOS COMUNES DE BARIGADU E IN SOS SITOS INTERNET DE SOS COMUNES ASSOTZIADOS E PRESENTARE DOMANDA INTRO E NON A PUSTIS DE SA UNA (h.13.00) DE SU 20 DE MAJU 2020 IN SOS MÒDULOS DISPONÌBILES IN SOS UFÌTZIOS COMUNALES DE SOS COMUNES DE S'UNIONE, IN SOS ORÀRIOS DE ABERTURA A SU PÙBLICU.
S'Avisu 2020 e su mòdulu de domanda sunt publicados e si nde podent iscarrigare dae su situ istitutzionale de su Comune de Ula.
A.F.
BURSA DE ISTÙDIU NATZIONALE IN FAVORE DE SOS ISTUDIANTES DE SAS ISCOLAS SEGUNDÀRIAS DE SEGUNDU GRADU - D.LGS 13/04/2017 N.63
ANNU ISCOLÀSTICU 2019/2020
ANNU ISCOLÀSTICU 2019/2020
A V I S U
SI FAGHET A ISCHIRE A SA TZITADINÀNTZIA CA SI PODET PRESENTARE DOMANDA PRO TÈNNERE SA BURSA DE ISTÙDIU NATZIONALE PRO SOS ISTUDIANTES DE SAS ISCOLAS SEGUNDÀRIAS DE SEGUNDU GRADU, ISTATALES E PARITÀRIAS, PRO S'ANNU ISCOLÀSTICU 2019/2020.
PRO PRESENTARE SA DOMANDA PRO SA BURSA DE ISTÙDIU TOCAT A:
1.èssere iscritos pro s'annu iscolàsticu 2019/2020 a un' iscola segundària de segundu gradu de su sistema natzionale de istrutzione (iscolas istatales e paritàrias).
2.èssere in una famìlia chi tenet una Situatzione Econòmica Ecuivalente (I.S.E.E.) chi torrat in sos 14.650,00 èuros.
3.Compilare su mòdulu de domanda e allegare custos documentos:
•fotocòpia de s'atestatzione de s'ISEE in cursu de valididade lassadu a sos sensos de sa normativa previdida dae su DPCM n.159/2013;
•fotocòpia de su documentu de reconnoschimentu de chie faghet domanda in cursu de valididade.
4.Presentare sa domanda a su Comune de residèntzia - Ufìtziu Protocollo -intro de sa una (h.13,00) de su 15 de LÀMPADAS 2020. Podet presentare sa domanda unu genitore, su rapresentante legale de s' istudiante o s' istudiante e totu si tenet sos 18 annos fatos.
5.Sa domanda si nche podet mandare fintzas in sa posta eletrònica tzertificada e/o ordinària (segundu cantu detzidet su comune) a custu indiritzu: comune.ulatirso@legalmail.it. Su comune s'at a incurare de nche mandare s'elencu de sos istudiantes ammìtidos a sa Regione Sarda, chi at a aprontare una graduatòria ùnica regionale, fata cumintzende dae s'ISEE prus bassu e creschende, in casu de ISEE totunos, intrat in antis s'istudiante prus giòvanu. S'elencu de sos istudiantes chi ant a èssere in graduatòria, est a nàrrere cussos chi ant a retzire sa bursa de istùdiu, nch'at a èssere mandadu a su Ministeru de s'Istrutzione Pùblica. A sos chi ispetat sa bursa de istùdiu ant a retzire unu bonìficu domitziliadu e su Ministeru de s'Istrutzione at a istabilire cando e comente. Sa bursa de istùdiu est de 200 èuros onniuna.
INFORMATIVA PRIVACY - Su Ministeru de s'Istrutzione at aprontadu s'informativa pro sa privacy chi agatades publicada in su situ de su Comune www.comune.ulatirso.or.it e in su situ de su Ministeru: https://iostudio.pubblica.istruzione.it/web/guest/voucher.
MODULÌSTICA E INFORMATZIONES - Sa modulìstica chi si depet usare est disponìbile in su situ de sa Regione Sarda: www.regione.sardegna.it, e in su situ de su Comune: www.comune.ulatirso.or.it e in s' Ufìtziu de su Servìtziu Sotziale
Pro totu sas informatziones:
COMUNE - Ufìtziu: Servtziu Sotziale Dies e oràriu de abertura: Lunis, martis e chenàbura
Telèfono: 0783 61000 E-mail sociale@comune.ulatirso.or.it -PEC comune.ulatirso@legalmail
MINISTERU DE S'ISTRUTZIONE situ web https://iostudio.pubblica.istruzione.it/web/guest/vouchere mail iostudio@istruzione.iulatirso.it
Ula, su 5 de maju 2020
SU SÌNDIGU
Ovidio LOI
A.F.
AVIS INTERCOMUNALE: DONATZIONES DE SÀMBENE IN ULA
Chenàbura su 8 de maju 2020 dae sas oto de mangianu a mesudie (8.00/12.00) in Pratza IV Novembre in Ula Tirso s'at a pòdere dare su sàmbene. Pro fàghere a mancu de bènnere a pare cun gente meda e de aspetare tropu, si cheres bènnere a dare su sàmbene ti domandamus su praghere de ti prenotare mandende unu messàgiu cun s'iscrita 'SI' a custu nùmeru 327.8591838 e narende finas s'ora chi ti diat pòdere andare mègius a bènnere. As a retzire a pustis sa cunfirma cun un àteru sms.
Regordamus ca si podet essire pro lòmpere a dare su sàmbene. T'ant a dare guantos e mascarina in su respetu de totu sas normas anti COVID.
A.F.
SA DIE, su Presidente de sa Regione Solinas: sa Sardigna si nde torrat a pesare pro torrare a cumintzare.
Casteddu su 28 de abrile 2020,
Sa die de sa Sardigna
Su Presidente de sa Regione, Christian Solinas, at faeddadu totu in sardu in Cussìgiu Regionale, in ocasione de sa festa de sa die de sa Sardigna, sa festa de su pòpulu sardu, chi ocannu, comente at nadu su presidente Solinas, tenet unu significadu prus mannu ancora ca cheret nàrrere a torrare a cumintzare. Ocannu tenet unu significadu simbòlicu: comente unu tempus nch'amus catzadu sos opressores oe nche devimus catzare su virus cumbatende totu paris custa gherra pro torrare a sa vida nostra.
'Custa die dat s'oportunidade de nche barigare s' alabàntzia de su ritu, chi sunt importantes, eja, in sa vida de s'òmine: est sa die de nois sardos, de sa Sardigna! Una data nòdida, gasi comente ant ammentadu in medas de unu fatu istòricu, de cussèntzia natzionale, de fràigu de unu esperimentu autonomìsticu acumpridu a pustis dae sèculos de s'edade giuigale in armonia cun sas ideas rivolutzionàrias e illuministicas resumidas in sos printzìpios universales de sa libertade, , uguagliàntzia e amistade.
S'atualidade de sos valores identitàrios de sa Die si medit oe cun unu tempus particulare chi ponet domandas noas e nos presentat trintzeras noas pro gherrare contra a una pandemia traitora e mortale cun unu virus chi est curfinde a manera ferotze sa vida fitiana nostra, de sos antzianos nostros e non de issos ebbia. Una epidemia, chi semus cuntrastende a petorra parada cun mesuras poderosas pro li pònnere làcana, chi at custrintu pro chidas meda totu sos sardos a sacrifìtzios mannos meda, chi sunt ponende in pelea sas impresas nostras, sos traballadores, su setore econòmicu e produtivu. In custu tempus su meledu nostru pro sa Die Si prenat de cabias noas e leat una dimensione simbòlica chi forrogat sa capatzidade nostra de poderare, de èssere fortes e invocat in s'identidade de su pòpulu nostru sa capatzidade de si nche torrare a pesare e torrare a cumintzare lassende.si a palas cust'àtera tragèdia de s'istòria' L'amus iscritu: sa Sardigna est prus forte, nois poderamus sa fortza nostra totus impare pro torrare a cumintzare.''
Pro ascurtare su discursu de su Presidente Abbàida su vìdeo
Leghe su discursu de su Presidente
A.F.
Emergèntzia Coronavirus (COVID - 19) - Su Presidente de su Cussìgiu de sos Ministros at firmadu su DPCM de su 26 de abrile 2020
Su Presidente de su Cussìgiu de sos Ministros, Giuseppe Conte, su 26 de abrile 2020 at firmadu su DPCM nou chi istabilit totu sas mesuras pro cuntènnere s'emergèntzia dae Covid-19 in sa chi ant numenadu 'FASE 2'.
Sas dispositziones de su decretu ant a èssere aplicadas dae su 4 de su mese de maju 2020 (a su postu de cussas de su DPCM de su 10 de abrile 2020) e ant a bàlere fintzas a su 17 de maju 2020, francu su chi previdit s'art. 2, commas 7, 9 e 11 chi s'ant a aplicare dae su 27 de abrile 2020 cun totu sas àteras dispositziones de su DPCM de su 10 de abrile 2020.
S'ant a sighire a aplicare sas mesuras de cuntenimentu prus restritivas chi ant adotadu sas Regiones, in cuntzertu cun su Ministru de sa Salude, in àreas ispetzìficas de su territòriu regionale.
Sas novidades de su DPCM de su 26 de abrile, chi su Premier Conte at presentadu domìniga sero in cunferèntzia istampa, sunt medas. In custu decretu nou su Guvernu cheret istabilire sas mesuras chi ant a èssere ativas dae su 4 de maju 2020 e pro sas duas chidas in vatu.
Ite narat su decretu nou?
In custa segunda fase, est importante meda su de respetare semper sa distàntzia sotziale tra pare e cussu de si pònnere semper sos dispositivos de protetzione individuale, est òbligu a portare sas mascarinas in sos mezos pùblicos.
Abarrat s'òbligu de presentare s'autotzertificatzione -chi at a èssere agiornada- pro si mòvere a intro de sa matessi Regione de apartenèntzia, semper e solu pro motivos de traballu, netzessidade, salude e dae su 4 de maju fintzas pro lòmpere a bisitare parentes/familiares, sentza èssere in medas e semper cun s'òbligu de si pònnere sa mascarina. Si podet essire foras dae sa pròpia Regione pro traballu, salude, urgèntzias e pro torrare a sa pròpia residèntzia o domitzìliu.
Pro torrare in Itàlia: chie arribat in Itàlia depet dare a su vetore de s'imbarcu una dichiaratzione in ue est iscritu pro ite est viagiende e s'indiritzu de in ue at a andare a istare pro respetare, mancari siat asintomàticu, sas 14 dies de isulamentu fidutziàriu, faghende ischire immediatu sa presèntzia sua a su Dipartimentu de preventzione de sa Asl. Sas matessi règulas depet respetare chie isbarcat dae sas naves de crotziera;
Su DPCM nou istabilit s'òbligu de abarrare acorradu in domo e de avisare a su dotore suo a chie tenet sìntomos respiratòrios e portat callentura a prus de 37 e mesu.
Torrant a abèrrere parcos, giardinos e villas, faghende semper atentzione a respetare sa distàntzia mìnima de seguresa e a non èssere unu muntone de gente totu paris: in su decretu ddu est iscritu ca su Guvernu lassat a sos sìndigos sa possibilidade de detzìdere si abèrrere o sighire a lassare serrados sos parcos si non sunt in cunditzione de garantire chi siant respetadas sas normas de seguresa.
Atividade isportiva e motòria: pro ambas duas su decretu previdit ca dae su 4 de maju si potzant fàghere istesiende.si dae prus de 200 metros dae sa pròpia domo. Pro s'atividade isportiva tocat a respetare sa distàntzia de 2 metros tra pare, pro cussa motòria de 1 metru. Sos atletas professionistas de isport individuales podent torrare a cumintzare sos allenamentos, a sa sola e a ghennas serradas, giai dae su 4 de maju, pro sos isport de iscuadra sos allenamentos podet cumintzare dae su 18 de su mese chi intrat.
Un àtera novidade manna in contu de tzerimònias religiosas est cussa de torrare a abèrrere sas crèsias pro sos interros, chi si esseret possìbile diat èssere mègius a fàghere in foras, non ddoe podent leare parte prus de 15 persones intre sos parentes de primu e segundu gradu.
Semper a cumintzare dae su 4 de maju sas atividades de ristoratzione, chi giai nche podiant leare sos òrdines a domitzìliu, podent abèrrere pro chie cheret andare in persone a in ie a si nde retirare sa cosa de papare de si nche leare a domo o a su logu de traballu. Est òbligu a respetare sa distàntzia de unu metru tra pare, a non si firmare in sos locales pro papare e non abarrare firmos in dae nantis de sos esertzìtzios cummertziales o in ie a canta.
A cumintzare dae su 4 de maju su decretu nou permitit de torrare a cumintzare a traballare a su setore de sa manifatura, a cussu edile, de intermediatzione immobiliare paris a totu cussas atividades a s'ingrosso ligadas a custos setores. Dae su 27 de abrile custas categorias podent giai cumintzare a fàghere totu su netzessàriu pro si preparare a torrare a abèrrere: sanificatzione de sos locales e abarrat semper s'òbligu de respetare sas règulas giai in vigore in matèria de seguresa in su traballu.
Sighint a abarrare serradas sas iscolas de ònnia òrdine e gradu chi s'ant a sighire a ativare cun sa didàtica a distàntzia.
In fines tocat a nàrrere ca custu ùrtimu decretu at istabilidu unu protzessu de controllu e coordinamentu intre s'Istadu e sas Regiones pro tènnere contu de sos efetos pro àere allenadu sas mesuras restritivas ''Nos assumimus sos rischios de torrare a abèrrere -at naradu su Presidente Conte- ma tocat a leare totu sas precautziones netzessàrias''
E at naradu fintzas ca:
' [...] Gràtzias a sos sacrifìtzios fatos finas a como nche semus resurtados a cuntènnere sa difusione de sa pandemia e custu est una cosa manna cunsiderende ca in sa fase prus mala amus tìmidu de non pòdere controllare prus nudda. Ais tentu totus fortza, coràgiu, sensu de responsabilidade e sensu de comunidade. Como cumintzat pro totus sa fase in ue tocat a bìvere paris a su virus e depimus pònnere in contu ca in custa fase noa, sa fase 2, podet èssere chi sa curva de sos contàgios nche torret a pigare in carchi tretu de sa natzione. Tocat a ddu nàrrere craru ca custa cosa podet capitare! In custa fase 2 est ancora prus importante a mantènnere sa distàntzia sotziale fintzas in sa matessi famìlia.'
Inoghe su testu cumpletu de su DPCM de su 26 de abrile 2020
Abbàida sa Cunferèntzia Istampa de su Presidente Conte
A.F.
AVISU
Cambiados sos tèrmines pro presentare sas domandas pro su REIS (fundos regionales)
Si faghet a ischire a totu sos interessados ca sa determinatzione n.114 de su 6 de abrile 2020 de su Responsàbile de su Servìtziu Sotziale Assotziadu est istada retificada, su tempus pro presentare sas domandas pro atzèdere a sos cuntributos de su Programma Regionale REIS 2019/2020 iscadit su 15 de maju 2020 a sa una (h.13.00). Sas domandas cherent presentadas compilende su mòdulu publicadu in su situ istitutzionale de su comune chi agatades finas inoghe.
Retìfica determinatzione n.114 de su 6 de abrile 2020
Mòdulu de domanda
A.F.
Domandas frecuentes (FAQ) Lege Regionale n.12 de su 8 de abrile 2020
Agiornamentu Bandu Lege Regionale n.12 de su 8 de abrile 2020 'Mesuras istraordinàrias e urgentes in agiudu a sas famìlias pro parare fronte a s'emergèntzia econòmicu-sotziale nàschida dae sa pandemia de SARS-CO V2'
Inoghe in suta su link pro intrare a bìere sas respustas a sas domandas fatas prus de frecuente (FAQ) publicadas in su situ de sa Regione Autònoma de Sardigna.
A.F.
AVISU PÙBLICU
'Mesuras istraordinàrias e urgentes in agiudu de sas famìlias pro parare fronte a a s'emergèntzia econòmicu-sotziale nàschida dae sa pandemia de SARS-CO V2'
Si faghet ischire a totu sos interessados ca est istadu publicadu s'avisu e si podet presentare domanda pro pòdere benefitziare de sos cuntributos de sa Lege Regionale n.12 de su 8 de abrile 2020 'Mesuras istraordinàrias e urgentes in agiudu de sas famìlias pro parare fronte a a s'emergèntzia econòmicu-sotziale nàschida dae sa pandemia de SARS-CO V2'
1. Chie podet presentare domanda
Podent presentare domanda sos nùcleos familiares chi su 23 de freàrgiu de su 2020 resurtant residentes e domitziliados in su Comune:
a) sos cumponentes depent èssere (nessi in una de custas cunditziones):
• traballadores dipendentes o autònomos chi si sunt firmados cun su traballu o ant bistu minimare su traballu issoro pro neghe de s'emergèntzia epidemiològica dae Covid-19 e si sos meres de traballu issoro no ant tentu atzessu a sas formas de integratzione salariale o dd'ant tentu a pustis de su decretu de lege de su 17 de martzu 2020, n. 18;
• traballadores titulares de unu raportu de collaboratzione coordinada e continuativa iscritos a sa gestione separada de categorias econòmicas chi ant dèpidu firmare s'atividade issoro o minimare su traballu pro neghe de s'emergèntzia epidemiològica dae Covid-19;
• titulares de partidas IVA, o sòtzios de sotziedade iscritos a sa gestione de s' asseguratzione generale obligatòria (AGO) de categorias econòmicas chi ant dèpidu firmare s'atividade issoro o minimare su traballu pro neghe de s'emergèntzia epidemiològica dae Covid-19;
• collaboradores de impresas familiares de categorias econòmicas chi ant dèpidu firmare s'atividade issoro o minimare su traballu pro neghe de s'emergèntzia epidemiològica dae Covid-19;
• traballadores abarrados sentza rèdditu de traballu o de impresa dae su 23 de freàrgiu 2020.
b) sas persones chi tenent unu rèdditu chi no arribat a 800,00 èuros netos a su mese, cunsiderende su tempus chi andat dae su 23 de freàrgiu de su 2020 a su 23 de abrile de su 2020.
Inoghe s'avisu cumpletu e su mòdulu de nde iscarrigare pro fàghere sa domanda.
A.F.
EMERGÈNTZIA CORONAVIRUS:
S'ISPORTELLU LINGUÌSTICU SIGHIT A TRABALLARE
Si avisat chi, pro more de s'emergèntzia pro sa Covid-19, sas fainas de s'isportellu linguìsticu, fintzas a su 3 de su mese de maju, e francu perlongamentos chi ant a istabilèssere sas autoridades, ant a sighire cun su teletraballu. Sos operadores de isportellu sunt comente si siat a disponimentu pro cale si siat bisòngiu de tradutziones, fainas de interpretariadu, consulèntzias grammaticales e ortogràficas, consulèntzias didàticas, inditos bibliogràficos, sitogràficos,etc.
Sos operadores si podent chircare telefonende ònnia die, intra de sas 8 de mangianu e sas 8 de merie, a su nùmeru 349.6025986 o mandende unu messàgiu a s'indiritzu de posta eletrònica isportellu.limba.barigadu@gmail.com
A.F.
Assegnu de maternidade - Annu 2020
Ite est
Est un assegnu chi sas mamas chi NON traballant podent domandare a su Comune de residèntzia cando ddis naschet unu fìgiu, ddu adotant o ddu leant in afidu pre-adotivu in antis de sos 6 annos (o fintzas a sos 18 annos in casu de afidu o adotzione internatzionale). Podet presentare domanda chie tenet s'ISEE chi non superat sos 17.416,66 èuros. Sa domanda cheret fata intro de sos 6 meses dae cando naschet su pitzinnu, o dae cando arribat in famìllia in casu de adotzione o de afidu (sas domandas presentadas a pustis de sos 6 meses no ant a èssere leadas in contu).
Ite documentos tocat a Presentare
-sa tzertificatzione ISEE in cursu de valididade;
-sa fotocòpia de unu documentu de identidade in cursu de valididade;
-sa domanda in forma de autotzertificatzione chi atestat de èssere in règula cun sos recuisidos.
A chie ispetat
-a sas tzitadinas italianas;
-a sas tzitadinas de sa comunidade europea residentes in Itàlia;
-a sas extra-comunitàrias in possessu de unu permissu de sogiorno pro unu tempus mannu e chi siant residentes in su territòriu nostru.
Ite ispetat Un assegnu de 1740,60 èuros (diat a èssere 348,12 èuros pro 5 meses).
S'assegnu ddu dat s'INPS (faghende unu bonìficu o un assegnu intestadu a sa persone chi nd'at fatu rechesta) a pustis chi su comune at fatu totu sas verìficas e aprontadu sos atos netzessàrios pro su pagamentu.
Su mòdulu pro presentare sa domanda si nde podet iscarrigare dae su situ internet de su Comune www.comune.ulatirso.or.it
Pro àteras informatziones tocat a cuntatare su servìtziu sotziale comunale a custu nùmeru 0783/61000
A.F.
Cuntributos comunales pro sustènnere sas nàschidas:
Benebènnidu/a tra nois
Dae su 1° de ghennàrgiu 2020 a su 31 de nadale 2020 sas famìlias chi ant tentu unu fìgiu podent fàghere domanda a su Comune de Ula pro tènnere su cuntributu pro sustènnere sas nàschidas. Custu cuntributu econòmicu cheret èssere una manera pro parare fronte, nessi in parte, a sas ispesas chi sas famìlias devent afrontare a pustis de sa nàschida de unu fìgiu e premiare sa genitorialidade. Est una tantum de 1000 èuros pro ònnia fìgiu nàschidu in su 2020.
A chie ispetat:
- a unu genitore (mama o babbu naturale) tzitadinu italianu, comunitàriu o extra comunitàriu, residente in su comune de Ula nessi dae 6 meses e solu si su fìgiu est residente dae cando est nàschidu in su comune de Ula;
- a unu genitore chi adotat sentza afidamentu, residente in su comune de Ula nessi dae ses meses, solu si su pitzinnu non tenet prus de 6 annos;
- in casu de separatzione giuditziale-consensuale o si sos genitores non sunt prus cunviventes depet tènnere sos recuisidos su genitore afidatàriu;
- si su fìgiu nche est istadu istesiadu dae su nùcleu familiare de orìgine, su cuntributu chi diat a dèpere ispetare a unu de sos genitores (si tenet sos recuisidos) si dat a su tutore nominadu cun decretu de su Giùditze Tutelare.
Dae su situ web istitutzionale: www.comune.ulatirso.or.it si nde podet iscarrigare su mòdulu de domanda.
Pro informatziones si podet cuntatare su Servìtziu Sotziale de su Comune de Ula a custu nùmeru Tel. 0783 61000
A.F.
Emergèntzia Coronavirus (COVID - 19) - DPCM de su 10 de abrile 2020
Su Presidente de su Cussìgiu de sos Ministros, Giuseppe Conte, su 10 de abrile de su 2020 at firmadu su DPCM nou chi pròrogat fintzas a su 3 de maju 2020 sas mesuras restritivas pro cuntènnere s'emergèntzia epidemiològica dae Covid-19. Pro cantu atenet a sas atividades cummertziales, in custu decretu nou ddu at carchi piticu cambiamentu. Su Presidente Conte fàghere a ischire ca a cumintzare dae su 14 de abrile, a bellu a bellu, atividades meda cumintzant a torrare a abèrrere. Sa lista de sas atividades chi podent torrare a abèrrere contat una deghina de còditzes ATECO in prus, semper respetende sas mesuras de seguresa e garantende sa distàntzia sotziale mìnima comente recumandant sas normas in vigore. Intro de custas atividades ddoe sunt: sas cartolerias, sas librerias, sas butegas chi bendent bestimenta pro pitzinnos de naschidòrgiu e pitzinneddos, sunt istadas inseridas intro de sas atividades produtivas cunsentidas fintzas sa silvicoltura e sas indùstrias chi traballant sa linna. Sas dispositziones de su decretu tenent efetu dae su 14 de abrile fintzas a su 3 de maju. In su decretu est ispetzificadu ca s'ant a sighire a respetare sas mesuras de cuntenimentu prus restritivas chi ònnia Regione at adotadu, de acordu cun su Ministru de sa Salude, in àreas ispetzìficas de su territòriu regionale.
Chie cheret lèghere su testu cumpletu de su DPCM ddu podet agatare inoghe:
A.F.
REIS: torrados a abèrrere sos tèrmines pro fàghere sa domanda
Su Responsàbile de su servìtziu sòtziu assistentziale assotziadu de s'Unione de sos comunes de Barigadu faghet a ischire a totu sos interessados ca, cunforme a sa Lege Regionale n.18 de su 2 de austu 2016 e a sa pròpia determinatzione n.114 de su 6 de abrile 2020, sunt istados torrados a abèrrere sos tèrmines pro presentare sas domandas pro su Programma Regionale 'Rèdditu de inclusione sotziale - Fundu regionale pro su rèdditu de inclusione sotziale 'Agiudu Torrau' REIS Annos 2019/2020.
Sa domanda cheret presentada a s'ufìtziu comunale de sos servìtzios sotziales intro de su 31 de maju a sa una.
A.F.
Avisu pùblicu pro sa cuntzessione de bonos de ispesa alimentare
Su responsàbile de su servìtziu sotziale assotziadu
in esecutzione de sa Deliberatzione de su Cussìgiu de Amministratzione de s'Unione de Barigadu n. 14 de su 03 de abrile 2020 e de sa pròpia determinatzione n. 113 de su 03 de abrile 2020
fàghere a ischire ca
si podet presentare domanda a su Comune de residèntzia pro tènnere unu ''bonu de ispesa'' comente at dispostu s'ordinàntzia de su Capu de su Dipartimentu de sa Protetzione Tzivile n. 658 de su 30 de martzu 2020, chi permitit de dare unu bonu pro comporare benes de prima netzessidade e bòmbolas de su gas.
Sos bonos de ispesa si dant in deretura a unu referente de su nùcleu familiare chi nche ddos podet ispèndere in sas butegas iscritas in un elencu chi ònnia comune de s'unione de sos comunes de Barigadu s'incurat de aprontare e de publicare in su situ istitutzionale suo.
Su bonu de ispesa est de cunsiderare una tantum chi ispetat in custu tempus de emergèntzia.
Totu sos interessados podent cuntatare in su telèfono o in sa posta eletrònica, su Comune issoro de residèntzia, pro domandare su bonu de ispesa. Ònnia persone chi nde faghet rechesta at a èssere torradu a cuntatare dae su servìtziu sotziale comunale chi, bista s'autotzertificatzione/dichiaratzione de sa situatzione familiare presentatada, chi onniunu at a dèvere compilare, at a dare sos bonos de ispesa in paperi chi nch'ant a èssere leados in deretura a domo de sos chi nd'at fatu rechesta dae sa guàrdia munitzipale, un operàiu comunale, voluntàrios o dae sa cumpangia de sos barratzellos. Su bonu de ispesa si nche podet ispèndere in sos esertzìtzios cummertziales cunventzionados ebbia.
Custos sunt su nùmeru de telèfono e s'indiritzu de sa posta eletrònica de cuntatare:
Pro totu sas informatziones si podet intrare a su situ istitutzionale de su comune de Ula, lèghere s'avisu pùblicu e bìere s'elencu de sas atividades cummertziales chi ant aderidu a custa initziativa. In su situ de su comune si nde podet iscarrigare fintzas su mòdulu de domanda prontu de cumpilare.
A.F.
Mesuras istraordinàrias urgentes pro cuntrastare e prevènnere sa difusione epidemiològica dae COVID-19
AVISU
Mèrcuris, su 8 de abrile sanificatzione locales comunales e arredos urbanos
Si faghet a ischire a totu sos tzitadinos ca comente at dispostu s'artìculu n.6 de s'ordinàntzia n.11 de su 24 de martzu 2020 de su Presidente de sa Regione Autònoma de Sardigna
IN DIE DE MÈRCURIS SU 8 DE ABRILE 2020
Su comune de Ula Tirso s'at a incurare de disinfetare custos logos pùblicos e custos arredos urbanos:
- su munitzìpiu e sos tretos a canta (pratza Itàlia);
- sa farmatzia, s'ambulatòriu e sos tretos a canta (via Cagliari);
- sa biblioteca, su tzentru de agregatzione sotziale e sos tretos a canta (via Tirso e pratza IV Novembre);
- sa pratza in dae nantis de sa crèsia manna de Sant Andria.
Pro cunsentire chi su traballu de sanificatzione programmadu si potzant fàghere a sa mègius manera si faghet a ischire ca:
1. Non si podet lassare sa vetura in giassos chi siant a canta de custos logos chi amus numenadu; (in particulare in su tretu de sas pensilinas pro aspetare su postale chi sunt a canta dae sa domo comunale, de s'ambulatòriu e de crèsia manna nen in sos giassos de su tzentru de agregatzione sotziale.
2. Sos ufìtzios comunales abarrant serrados totu sa die.
3. S'ambulatòriu comunale abarrat serradu totu sa die manna, in casu de apretu si podet telefonare a su nùmeru de sa dotoressa Medde
4. Sa farmatzia abarrat serrada totu su mangianu ma aperit a su sero.
Si torramus gràtzias pro s'agiudu!
A.F.
In s'ordinàntzia nùmeru 11 de su 24 de martzu 2020 de su Presidente de sa Regione Sarda àteras restritziones e dispositziones noas chi tocat a sighire pro cuntrastare su COVID-19
Avisu a sos tzitadinos: comente depet fàghere sa regorta de s'àliga chi est in cuarantena o isulamentu in domo.
S' Istitutu Superiore de sa Sanidade, su 14 de martzu 2020, at dadu totu sas racumandàntzias pro comente depent seberare s'àliga sos chi sunt in cuarantena, in isulamentu fidutziàriu in domo o chi sunt resurtados positivos a su tampone.
Comente seberare e che fuliare s'àliga de domo si ses positivu o in cuarantena obligatòria
- Non depes seberare prus s'àliga de domo tua.
- Pone duos o tres sachitos (a intro de pare) in s'istèrgiu de s' indiferentziada, mengius chi siat un istèrgiu a pedale.
- S'àliga (plàstica, imbìrdiu, paperi, ùmidu e indiferentziada) nche cheret posta totu in su matessi istèrgiu de s'indiferentziada.
- Sos mucadoreddos o sos ròtulos de paperi, sas mascarinas, sos guantos, sos telos chi si portant una borta ebbia nche cherent fuliados totus a s'indiferentziada.
- Pone·di sos guantos pro serrare sos sachitos, non ddos depes ischitzare cun sas manos ma acapiare cun su nastru adesivu o su ligatzu issoro.
- A pustis de àere serradu sos sachitos fùlia·nche sos guantos in sas bustas noas chi as aprontadu, (ammenta·di semper de nde pònnere duos o tres a intro de pare). A pustis samuna·di bene sas manos.
- S'àliga nche cheret bogada ònnia die comente faghes pro s'indiferentziada.
- Sos animales de cumpangia non depent intrare a in ue tenes sos sacos de s'àliga.
si NON ses essidu positivu a su tampone e NON ses in cuarantena
- Sighi a seberare s'àliga comente as fatu fintzas a como.
- Si ses remadiadu porta mucadoreddos de paperi e beta·nche·ddos a s'indiferentziada.
- Si t'as postu mascarina e guantos, a pustis fulia.nche.ddos a s'indiferentziada.
- Pro s'indiferentziada pone duos o tres sachitos fortes a intro de pare in s'istèrgiu chi pones semper.
- Serra bene su sachitu.
- Boga·nche s'àliga comente faghes pro s'indiferentziada.
A incuru de su Grupu ISS 'Comunicazione Nuovo Coronavirus'
Fonte ISS de su 13 de martzu de su 2020
A.F.
Provedimentos de su Decretu Legislativu n.18 de su 17 de martzu 2020 chi pròrogat unas cantas iscadèntzias
Publicadu in sa Gazeta Ufitziale n.70 de su 2020 su Decretu Legislativu n.18 de su 17 de martzu 2020 numenadu Decretu Cura Itàlia 'mesuras pro potentziare su Servìtziu Sanitàriu Natzionale e agiudu econòmicu pro sas famìlias, sos traballadores e sas impresas in tempus de emergèntzia epidemiòlogica dae COVID-19'. Una manovra de su Guvernu chi ponet a dispositzione pro sas impresas e sas famìlias 25 millardos de èuros. In su decretu sunt presentes totu sas mesuras pro afortigare su Sistema Sanitàriu Natzionale, sustènnere su traballu e àteras mesuras fiscales in agiudu de sas famìlias e de sas impresas. Intro de sos àteros provedimentos ant prorogadu unas cantas iscadèntzias pro su versamentu de tributos e cuntributos. In su situ de su Comune de Ula agatades publicada una 'tabella riepilogativa' chi podet èssere de agiudu pro s'ammentare dies e iscadèntzias noas.
A.F.
Emergèntzia Sanitària CORONAVIRUS
Avisu de su sìndigu a sos tzitadinos
In cunformidade cun cantu ant dispostu sos DPCM de su 8 e de su 9 de martzu 2020, cun s'iscopu de amparare sa salude pùblica, finas a su 3 de abrile, francu pròrogas, si podet lòmpere a sos ufìtzios comunales pro pràticas netzessàrias e urgentes ebbia, solu a pustis de àere leadu un apuntamentu telefonende a su n. 0783 61000.
Pro èssere semper informados e agiornados de s'emergèntzia sanitària coronavirus intrade a inoghe
A.F.
Sa 'remada' de su cumponidori
Bella meda, ocannu, s'editzione de sa Sartiglia: tantos sos isteddos corpidos; isteddu de oro pro Ignazio Lombardi (cumponidori de su sòtziu de sos massajos chi at corpidu s'isteddu cun ispada e cun istocu); tripleta pro sa parìllia de Cristian Matzutzi (cumponidori de su sòtziu de sos mastros de linna); 'remada' apassionante de Lombardi chi at lassadu sa gente a buca aberta.
Custa de sa 'remada' est una traditzione antiga e màgica.
Comente totus ischint, su cumponidori est su 're' de sa Sartiglia sos Grèmios nòminant s'issoro in die de Nostra Signora de Candelas, su 2 de freàrgiu, dende.li sa candela beneita. Bestidu chi siat cun sa pannimenta antiga, su cumponidori setzet a caddu e non podet prus tocare terra finas a finire sa cursa.
Sa parte prus bella, prova manna de abilidade, est sa 'remada': su cumponidori curret corcadu a ischina in segus, beneighende sa gente cun sa 'pipia de maju' (unu fuste de cumandu fatu de violas).
Su mistèriu de su significadu de sa paràula 'remada' no est istadu ancora isortu e nois puru, a pustis lèghida carchi etimologia in sos social network, cherimus provare a nàrrere sa nostra. Tenende contu de sa pronùntzia (ca sa gente narat 's'arremada', non 'sa remada'), nos paret chi sa paràula si potzat cullegare a su verbu 'arrimare'.
Custa est sa definitzione chi dat Pedru Casu in su vocabulàriu suo pro su verbu 'arrimare': 'arrimare tr. appoggiare. rifl. Arrimaresi appoggiarsi, addossarsi. Anche al fig. Arrimaresi a una familia cercar rifugio, appoggio presso una famiglia. Fermarsi'.
Duncas forsis 'arremada' benit pròpiu dae su movimentu chi faghet su cumponidori 'arrimende' ('appoggiando') s'ischina a su caddu, chi est su momentu chi decretat sa fine de sa cursa.
(GFP)
Cuncursu pro istrutore amministrativu - Provas orales
Si dat a ischire chi sas provas orales de su cuncursu pro 1 postu de istrutore amministrativu de categoria C 1 a tempus indeterminadu s'ant a fàghere lunis 3 de freàrgiu 2020 a sas 10 de mangianu in sa domo comunale.
(GFP)
Presentatzione libru ''Carlo Felice e i tiranni sabaudi'' de Frantziscu Casula
Su Comune de Ula, sa biblioteca comunale e s'ufìtziu limba sarda bos invitant a partetzipare a sa presentatzione de su libru ''Carlo Felice e i tiranni sabaudi'' de Frantziscu Casula (Edizioni Grafica del Parteolla, Dolianova, 2016, € 16,00).
Su cunvegnu s'at a fàghere in Ula sàbadu 15 de làmpadas a sas 6 de sero (h 18,00) in su Tzentru de Agregatzione sotziale de pratza IV Novembre.
Su libru documentat sa polìtica de sos Savòias siat comente sovranos de su Rennu de Sardigna (1726-1861) siat comente res de Itàlia (1861-1946). Contat sos sèberos tristos de custos sovranos in contu de economia, de polìtica, de cultura e sas modalidades de guvernu chi ant ispogiadu sa Sardigna tratende sos Sardos comente òmines culturalmente inferiores.
Coòrdinat sos traballos su sìndigu Ovidio Loi e presentat su libru su professore Zusepe Melis. Sos concruos los at a fàghere s'autore Frantziscu Casula.
Seis totus invitados a partetzipare.
(GFP)
Sa paristòria de Mandronedda
Pro sos prus piticos, publicamus sas ischedas de sa paristòria de Mandronedda. Sunt 12 ischedas chi faeddant de una pudda chi non cheriat criare: pro la fàghere intrare a criare sa mere at proadu a pònnere in mesu àteros personàgios chi l'ant semper torradu su nono, finas a cando su gatu... (su restu de su contu l'agatades in sas ischedas, chi podides iscarrigare e colorare a praghere bostru).
Totu sas ischedas si podent iscarrigare dae sa pàgina intitulada 'Sa paristòria de Mandronedda'.
(GFP)
Interventu ''La famiglia cresce'' pro agiuare sas famìllias mannas
Sa responsàbile de su Servìtziu Sotziale dat a ischire chi sa Regione Sardigna at destinadu 3.720.000 èuros pro agiudare sas famìllias mannas, chi tenent bator o prus fìgios in domo.
Sunt destinatàrios de s'interventu sos nùcleos familiares residentes in Ula chi a sa data de iscadèntzia de s'avisu tenent in càrrigu bator o prus fìgios intre sos 25 annos e chi tenent unu rèdditu ISEE chi non sobrat sos 30.000 èuros. Custas famìllias ant a retzire 160 èuros pro onni fìgiu a càrrigu.
Sas domandas cherent presentadas intro sa una (h 13,00) de su 24 de maju 2019.
Chie est interessadu devet presentare domanda a s'Ufìtziu Protocollo de su Comune (su mòdulu si podet iscarrigare dae su situ www.comune.comune.ulatirso.or.it o ritirare in s'Ufìtziu de sos Servìtzios Sotziales). In prus, tocat a presentare sos documentos chi sighint:
- atestatzione ISEE vàlida;
- còpia de documentu de identidade vàlidu;
- verbales o tzertificados sanitàrios (si b'at invalididade o handicap de carchi fìgiu).
Su Comune at a verificare sos tìtulos e at a mandare sa graduatòria a su PLUS, chi at a fàghere una graduatòria ùnica de sos chi tenent deretu, ordinada a tenore de s'ISEE. Si bi càpitat paridade, s'ant a valutare sos tìtulos chi sighint: 1) nùmeru de fìgios in sas primas 100 dies de vida; 2) nùmeru de fìgios cun disabilidade; 3) nùmeru totale de fìgios in càrrigu intre sos 25 annos.
Pro cale si siat crarimentu si podet preguntare in s'Ufìtziu de sos Servìtzios Sotziales.
(GFP)
Progetu Home Care Premium 2019 - Assistèntzia domitziliare
Si dat a ischire chi in su situ de s'INPS est publicadu su bandu pùblicu Home Care Premium 2019 pro dipendentes e pensionados pùblicos e pro sos parentes issoro chi non sunt autònomos, chi permitit de curare sos malàidos in domo.
CHIE NDE TENET DIRITU
Mannos e minores chi non sunt autònomos e chi possedint sa tzertificatzione prevista dae su bandu, est a nàrrere:
- dipendentes e pensionados iscritos a sa gestione unitària de sas prestatziones creditìtzias e sotziales; pensionados utentes de sa gestione dipendentes pùblicos e còniuges issoro (si non b'at sentèntzia de separatzione);
- parentes e afines de primu gradu, mancari non siant cunviventes; còniuges chi ant fatu unione tzivile; cunviventes ex lege 76/2016; frades o sorres de su titulare (si est tutore o curadore);
- minores òrfanos de utentes o de pensionados de sa gestione dipendentes pùblicos; minores afidados a su titulare de su diritu.
COMENTE SI PRESENTAT SA DOMANDA
Sa domanda cheret presentada in manera telemàtica intrende in su situ Inps (si podet pedire agiudu a su Contact Center de s'Inps o de sos Patronados).
PRO FÀGHERE SA DOMANDA TOCAT A
- èssere iscritos a su programma ''Accesso al servizio di welfare'' (si chie nde tenet profetu no est su titulare);
- tènnere su PIN dispositivu de s'Inps;
- tènnere sa Decraratzione Sostitutiva Ùnica (DSU) pro determinare s'ISEE.
ITE SI PODET OTÈNNERE
1) cuntributu econòmicu a tenore de su bisòngiu pro tènnere assistèntzia familiare;
2) prestatziones integrativas (servìtzios de professionistas, possibilidade de comporare ausìlios pro disàbiles, percursos de integratzione iscolàstica, atividades isportivas, cunsigna de màndigu domo pro domo etc.)
Sa domanda cheret presentada intro de mesudie (h 12,00) de su 30 de abrile 2019.
Pro informatziones e agiudu si podet pedire a sas assistentes sotziales in s'isportellu de informatzione (Comune de Ilartzi, carrera Matteotti 64 tel. 0785 561031; Unione Comunes Bosa, carrera Azuni ex Pro Loco).
(GFP)
Agiornamentu Pranu triennale pro prevènnere sa corrutzione (annos 2019-2021)
Su Comune de Ula devet aprovare intro de su 31 de ghennàrgiu 2019 su ''Pranu Triennale de Preventzione de sa Corrutzione'' (P.T.P.C.) pro sos annos 2019-2021, chi at a tratare finas de sos òbligos de trasparèntzia.
Comente previdet su Pranu Natzionale Anti-Corrutzione, su Comune dat sa possibilidade a tzitadinos e organizatziones de mandare propostas e osservatziones pro megiorare su Pranu.
Sas propostas si podent mandare a su Responsàbile de sa Preventzione de sa Corrutzione (Segretàriu comunale dot. Pietro Caria) a manu o mandende una mail a s'indiritzu comune.ulatirso@legalmail.it intro de su 22 de ghennàrgiu 2019.
De sas osservatziones anònimas non si nd'at a fàghere contu.
(GFP)
Presèpiu vivente
Su Comune de Ula paris cun sa parròchia de Santu Andria Apòstolu e cun s'iscola tzìvica de mùsica organizant unu presèpiu itinerante pro giòbia 27 de nadale 2018.
Sa manifestatzione at a comintzare a sas 5 (h 17,00) e at a èssere acumpangiada dae sos sonadores de launeddas. A pustis s'at a fàghere su cuntzertu de Nadale in sa crèsia parrochiale.
Seis totus invitados a partetzipare!
(GFP)
Locandinas pro sa biblioteca
Progetu ''Promemòria Auschwitz Sardegna 2019''
S'assòtziu ''ARCI Sardegna'' bandit su progetu ''Promemòria Auschwitz Sardegna 2019'' pro giòvanos dae sos 18 a sos 25 annos.
Su progetu est promòvidu dae s'Unione de sos Comunes de Barigadu e gestidu dae s'assòtziu ''ARCI Sardegna'' paris cun s'assòtziu ''Deina''. B'ant aderidu sos Comunes de Ardaule, Bidoniu, Busache, Fordongianus, Neoneli, Sorradile e Ula e tenet s'iscopu de educare sos giòvanos a èssere tzitadinos europeos e a cumprèndere sos collegamentos e sas cumplessidades de su mundu in ue bivent.
Su momentu prus importante est su biàgiu a Cracòvia, chi previdit de visitare su Museu-Fàbrica de Oscar Schindler, su ''ghetto'' ebreu de Cracòvia e sos campos de cuntzentramentu de Auschwitz-Birkenau.
Sos giòvanos interessados a partetzipare devent compilare sa domanda (online ebbia) intro de sàbadu 15 de nadale 2018. Tocat a èssere residentes in sas biddas chi ant aderidu a su progetu e bi cheret unu contributu de ispesa de 80 èuros.
Ant a èssere ammìtidos a partetzipare 2 giòvanos dae onni bidda (foras de Busache, Fordongianus e Neoneli chi nd'ant a ammìtere 3).
Totu sas informatziones si podent agatare in su situ de su Comune de Ula.
Sa domanda de iscritzione si podet compilare online incarchende inoghe.
(GFP)
Festa de Santu Andria - Avisu de su Comitadu
Su Comitadu de sa festa invitat a totu sos chi cherent abèrrere sas cantinas pro sa festa de Santu Andria a partetzipare a sa riunione chi s'at a fàghere giòbia 22 de santandria in su salone parrochiale.
Pro fàghere s'iscrutadore
Chie cheret fàghere s'iscrutadore de sègiu eletorale e tenet sos recuisidos de lege podet presentare domanda intro de su mese de santandria.
Pro fàghere sa domanda (chi cheret presentada a s'incarrigada sig.ra Maria Fois) tocat a èssere residentes in su Comune e àere fatu s'iscola de s'òbligu. Non si pagat nudda.
Categorias chi non si podent iscrìere:
- sos dipendentes de sos Ministèrios de s'Internu, de sas Postas e de sos Trasportos;
- chie apartenet a Fortzas armadas in servìtziu;
- mèigos cundutos, dotores provintziales e ufitziales sanitàrios;
- dipendentes e segretàrios de sos Comunes in ue si faghet sa votatzione;
- candidados a cussa votatzione.
Chie est giai iscritu in s'albo, si podet fàghere cantzellare si b'at motivu grave.
Pro nd'ischire de prus: http://www.comune.ulatirso.or.it/index.php/servizi/procedimenti/p/0/15.
(GFP)
Asseguratzione agevolada contra a sas maladias de su bestiàmene e pro sas istruturas aziendales - Annu 2018
Si dat a ischire a sos imprendidores agrìculos chi finas a su 31 de nadale 2018 b'at tempus pro fàghere s'asseguratzione agevolada contra a sas maladias de su bestiàmene e pro sas istruturas aziendales.
Pro more de unu contributu pùblicu custas asseguratziones benint a costare prus pagu. Pro lu pòdere otènnere tocat a
- Èssere imprendidores agrìculos cun partida IVA iscritos a sa Càmera de Cummèrtziu;
- Andare a su Tzentru de Assistèntzia Agrìcula a agiornare (o fàghere dae nou) su fascìculu aziendale o su registru de istalla;
- Preparare su PAI/Manifestatzione de interessu pro sos produtos de assegurare;
- Firmare su tzertificadu de asseguratzione pro sas produtziones o allevamentos chi si cherent assegurare (tocat a b'allegare sa manifestatzione de interessu e/o su PAI);
- Fàghere preparare dae su Tzentru de Assistèntzia Agrìcula sa domanda de pagamentu.
Pro sa matessi coltivatzione (o allevamentu) si podet fàghere un'asseguratzione ebbia.
Pro nd'ischire de prus si podet preguntare in sos ufìtzios de su Cunsòrtziu de difesa de sas produtziones intensivas de sa provìntzia de Aristanis in sa zona industriale (Istrada C3) o telefonare a sos nùmeros 0783-354216 o 349-6582238.
Sas istruturas si podent assegurare dae gràndine, trumbas de ària, nie, bentu forte, uraganu, lampos, abba meda, ghilighia.
Pro nd'ischire de prus e pro ischire dae cales maladias si podet assegurare su bestiàmene bos podides collegare a su situ de su Comune de Ula.
(GFP)
Sas règulas noas pro s'iscritzione a s'Anàgrafe
Dae su 9 de maju 2012 b'at règulas noas pro su càmbiu de residèntzia, a tenore de s'art. 5 D.L. 5/2012, cunvèrtidu in lege 35/2012.
Pro pedire su càmbiu de residèntzia como si podent impreare ebbia sos mòdulos chi sunt in su situ de su Ministeru de s'Internu o in su situ istitutzionale de su Comune de Ula e tocat a los presentare cun una de custas modalidades:
- in s'ufìtziu anàgrafe de su Comune de Ula
- cun racumandada in sa Posta
- cun fax.
Sa decraratzione cheret acumpangiada SEMPER dae su documentu de identidade de chie faghet sa domanda e de sos chi càmbiant sa residèntzia paris cun issu.
Sos documentos si podent mandare finas in via telemàtica cun una de sas modalidades chi sighint:
a) decraratzione firmada cun firma digitale;
b) identificatzione de s'autore cun carta de identidade eletrònica o carta natzionale de sos servìtzios;
c) trasmissione cun posta eletrònica tzertificada de chie faghet sa domanda;
d) iscansione de sa decraratzione (firmada) e de su documentu de identidade e imbiu cun posta eletrònica ordinària.
Totu sos documentos si podent iscarrigare dae su situ de su Comune de Ula (http://www.comune.ulatirso.or.it/ente/albo/840).
(GFP)
Pranu regionale de protetzione tzivile
Sa Regione Sardigna at postu a disponimentu de totus in su situ Sardegna ParteciPA s'ischema de Pranu Regionale de Protetzione Tzivile adotadu dae sa Giunta regionale (ex L.R. 13/2018). S'intentu est de fàghere preventzione pro chi non si tèngiant dannos cando b'at calamidades.
Sas zonas de vigilàntzia meteorològica sunt publicadas in su situ de sa Protetzione Tzivile, dae in ue si podet iscarrigare finas su vademecum pro


text:
Sfoglia per Autore ADAMI, Alessandro
Association Between Migraine and Cervical Artery Dissection: The Italian Project on Stroke in Young Adults
2017-01-01 De Giuli, Valeria; Grassi, Mario; Lodigiani, Corrado; Patella, Rosalba; Zedde, Marialuisa; Gandolfo, Carlo; Zini, Andrea; Delodovici, Maria Luisa; Paciaroni, Maurizio; Del Sette, Massimo; Azzini, Cristiano; Toriello, Antonella; Musolino, Rossella; Calabrò, Rocco Salvatore; Bovi, Paolo; Sessa, Maria; Adami, Alessandro; Silvestrelli, Giorgio; Cavallini, Anna; Marcheselli, Simona; Bonifati, Domenico Marco; Checcarelli, Nicoletta; Tancredi, Lucia; Chiti, Alberto; Lotti, Enrico Maria; Del Zotto, Elisabetta; Tomelleri, Giampaolo; Spalloni, Alessandra; Giorli, Elisa; Costa, Paolo; Poli, Loris; Morotti, Andrea; Caria, Filomena; Lanari, Alessia; Giacalone, Giacomo; Ferrazzi, Paola; Giossi, Alessia; Piras, Valeria; Massucco, Davide; D'Amore, Cataldo; Di Lisi, Filomena; Casetta, Ilaria; Cucurachi, Laura; Cotroneo, Masina; De Vito, Alessandro; Coloberti, Elisa; Rasura, Maurizia; Simone, Anna Maria; Gamba, Massimo; Cerrato, Paolo; Micieli, Giuseppe; Malferrari, Giovanni; Melis, Maurizio; Iacoviello, Licia; Padovani, Alessandro; Pezzini, Alessandro
Legenda icone
- file ad accesso aperto
- file disponibili sulla rete interna
- file disponibili agli utenti autorizzati
- file disponibili solo agli amministratori
- file sotto embargo
- nessun file disponibile


text:
Lettera dei commissari Ettore di Fiesco e Francesco Sofia ai Protettori delle Compere di S. Giorgio in Genova, con la quale accompagnano una scrittura di propria mano del vescovo di Ajaccio, in cui egli riferiva tutte le cose relative alla congiura ordita per dare in mani del re di Castiglia e Aragona la terra e il castello di Bonifacio; riservandosi di presentare essi stessi al loro ritorno in Genova gli atti del Processo relativo.
(1480. – 21 agosto).
Dagli Archivi della Banca di S. Giorgio in Genova (originale).
(A tergo) Magnificis dominis protectoribus Comperarum sancti Georgii excelsi comunis Janue etc.
(Intus) Magnifici domini etc. Postquam ex litteris nostris in XVIIII mensis presentis traditis Johanni Stachino: quarum virtute scripsimus substantiam earum que confessus fuerat Episcopus: Eo die ipsi commissimus ut seriem et veritatem rei per scripturam manu ipsius conficiendam nobis manifestaret. Qui Episcopus inde scripsit et manifestavit ea omnia que in scriptura quam presentibus introclusam mittimus: ea est substancia rei per eum manifestata. et quam die heri etiam sponte ratificavit Episcopus ipse: facteque fuerunt ipsi Episcopo multe interrogationes de quibus latius in processu continetur: Que una cum processu totius cause: cum primum deo iuvante tranquilitas maris oportuna erit ad Magnificentias vestras detulemus: Cui heri in mane finem dedimus: quia nobis visum fuit Episcopum ipsum manifestasse omnia archana. Preterea habitis litteris vestris quas nobis attulit Valentinus die sabbati: in observatione contentorum in eis citari fecimus universitatem istius loci et villarum etc (1)…
Datum Illicis die XXI augusti 1480.
Et Magnificentiarum Vestrarum.
Hector et Franciscus Comissarii etc.
(1) Si omette il rimanente, perché relativo ad altri argomenti.


text:
Opera di riferimento: Condaxi Cabrevadu
Cabrevare, v.bo trans., registrare, capibreviare, (cat. capbreu, sp. cabreo: “registro patrimoniale in cui venivano elencati e comprovati i diritti e i possessi, specie su beni immobili, e i titoli giuridici da cui derivavano”); aher cabrevadu: inf. pass., 1.3; cabreuvande: ger. sempl., 1.3; cabrevadu: part. pass., 1.5; et finidu su cunfessu dae omnjum (et satisfato labore), de totu jnd’aher cabrevadu et autenticadu, secundu dimandat s’ofixiu et arte dessa notaria, 1.3.